"Dok god Dodik odbija angažovanje vojske na granici sa Srbijom, migranti će ulaziti u RS" - Svet - Dnevni list Danas\nPočetna » Svet » „Dok god Dodik odbija angažovanje vojske na granici sa Srbijom, migranti će ulaziti u RS“\n„Dodik je na sednici Predsedništva BiH 11. juna prošle godine rezolutno odbio takvu mogućnost, čime su nastavljeni nelegalni prelasci migranata sa teritorije Srbije na teritoriju BiH. On je time faktički migrante pozvao u Republiku Srpsku“, kazao je Komšić, preneli su sarajevski mediji.\nPrema negovim rečima, sve dok je to tako, i dok Dodik odbija da se angažuje vojska BiH kako bi sprečila nelegalne ulaske migranata u oba njena entiteta, migranti, koji se sada nalaze u RS, tu treba i da ostanu.\nSrpski član Predsedništva BiH Milorad Dodik izjavio je danas da Republika Srpska neće poštovati odluku vlasti Unsko-sanskog kantona (USK) o zabrani prevoza migranata u ovaj kanton.\n„Migranti koji prolaze kroz teritoriju Republike Srpske biće dovezeni do krajnje tačke, na granicu sa USK, i tu će im biti rečeno da im je tamo put“, rekao je Dodik za regionalnu N1 televiziju.\nBosna i HercegovinagranicaMigrantiMilorad DodikRepublika SrpskavojskaŽeljko KomšićSarajevo


Izaberi ljubavni par i saznaj je li ti sudjeno da BUDES PREVAREN ili si neko ko VARA! -\nIzaberi ljubavni par i saznaj je li ti sudjeno da BUDES PREVAREN ili si neko ko VARA!\n27. Februara 2018\tOff\tBy Luca\nTi si neko kome je ljubav najvaznija na svetuZivis zbog nje i smisao tvog zivota jeste da pronadjes nekoga koga ces voleti do kraja svog zivota.Nisi neko ko se lako upusta u veze ili u avanture,te shodno tome nisi neko ko vara.Zapravo ukoliko se u tvom zivotu ikada pojavi osoba koja bi mogla da te zainteresuje vise od tvoje ljubavi tj. tvog partnera ti ces svakako da budes covek i da svom partneru priznas i da resis tu agoniju za sva vremena.Kada bi se usudio na to da nekog prevaris,mozda bi ti bilo oprosteno od strane te osobe ali nikada ne bi mogao da oprostis samom sebi jer su ti cast i postenje na vrhu svih zivotnih lista.\nNe moze se reci da imas veliku srecu kada je ljubav u pitanju ali ces uvek i u svakoj situaciji pre da izaberes samocu nego da budes sa osobom prema kojoj nemas emocije jer se sve u tvom zivotu nekako vrti i odvija oko ljubavi.\nInace nisi osoba koja bi ikoga povredila tako da ti ovo gledas na jedan drugaciji nacin…Ako ti prevaris ili povredis nekoga onda mozes da ocekujes da neko prevari tebe a upravo je to ono sto najvise izbegavas.Karma se uvek vrati!\nSTELAC i RIBE – dva znaka koja poseduju mnogo toga na cemu im drugi zavide, od njih uvek mozete ocekivati samo NAJBOLJE!


Veseli bazar – najbolji provod na Obrenovačkoj pijaci – Nadlanu.com\nObjavljeno 25. juna 2018. / 17:30:35\nA u petak 29. juna, Obrenovačka pijaca postaje Veseli bazar, mesto zabave i pozitivne energije, gde će se od 19 do 22h okupiti poljoprivredni proizvođači, porodične radionice, zanatlije i umetnici.\nPoljoprivrednici, male porodične radionice, zanatliije i umetnici će na šarenim tezgama izlagati svoje proizvode koji će se prodavati po promotivnim/proizvodnim cenama. Za dobru atmosferu će biti zadužen kulturno-umetnički sastav COTK TE "Nikola Tesla" – Obrenovac, a vama ostaje da opustite brze noge i raspevate grlo. U tome će vam, svakako, pomoći besplatna degustacija vina, piva, rakije, delikatesa...\nVeseli Bazar - Obrenovačka pijaca je manifestacija humanitarnog karaktera na kojoj će se prikupljati sredstva za za Fond "Ivan Batinić" - Udruženje za pomoć obolelima od teških i retkih bolesti. Organizator, Javno komunalno preduzeće Obrenovac, se i na ovaj način uključuje u život zajednice pospešujući poljoprivrednike, privrednike, zanatlije, proizvođače cveća i druge da pokažu šta sve lepo naš grad poseduje. Cilj ove kulturno-trgovačke večeri je da se da početni impuls i podrže mali proizvođači na čitavoj beogradskoj opštini.\nPrema rečima Zorana Lapčevića, direktora Javno komunalnog preduzeća Obrenovac, ova manifestacija će pomoći da se Obrenovačka pijaca doživi na jedan potpuno drugi način, kao srce i duša Obrenovca i mesto na kome se građani druže i s radošću dočekuju goste.\nDođite da probate nešto novo i domaće što u marketima ne možete naći, da kupite originalni proizvod vrednih ruku i da provedete lepo letnje veče u divnom i razdraganom društvu.\nOrganizatori pozivaju izlagače da besplatno učestvuju u manifestaciji! Svi zainteresovani mogu da se prijave na sajtu JKP Obrenovac ili osobe za kontakt - Marijana Tošić na telefon 064/83-22-066 ili putem mejla marijana.tosic@jkpobrenovac.org.rs.\nVeseli bazar vas očekuje na Obrenovačkoj pijaci u petak 29. juna od 19 do 22h, a ulaz je slobodan.


SINOĆ U LESKOVCU ODRŽANA SEDNICA ŠTABA ZA VANREDNE SUTUACIJE - TV 4S\nSINOĆ U LESKOVCU ODRŽANA SEDNICA ŠTABA ZA VANREDNE SUTUACIJE\nNa sednici Gradskog štaba za vanredne situacije koja je održana sinoć analizirana je epidemiološka situacija i imenovan stručno – operativni tim čiji je zadatak smirivanje žarišta u kompaniji „Yura“.\nOna je kazala da je u fabrici Jura juče registrovan jedan slučaj, ukupno je obolelo 114 lica i situacija se poboljšava, a čekaju rezultati za 111 uzoraka. Procenat pozitivnosti iznosi 1,62%. U Leskovcu je od početka epidemije na teritoriji okruga registrovano 614 slučajeva od toga u gradu Leskovcu 438, Vlasotincu 113, Lebanu 32, Bojniku 27 i Medveđi 4. Od jutros su stigli rezultati za 331 lice, od čega je negativno 323 a pozitivno osam lica i došlo je do smanjenja procenta pozitivnosti i on na nivou okruga iznosi 2,41, a na teritoriji grada Leskovca 2,72%.\nDruga tačka dnevnog reda na ovoj sednici odnosila se je na preporuku Zavoda za javno zdravlje o formiranju stručno operativnog tima za kontrolu propisanih mera zaštite u cilju sprečavanja širenja infekcije izazvane virusom korona u fabrici Jura, kao i kontrolu sprovođenja mera u posebno ugovorenom prevozu za zaposlene u ovoj kompaniji.Zadatak stručno-operativnog tima je da nadgleda poštovanje propisanih mera u kompaniji Jura, kao i mere koje se tiču posebno ugovorenog prevozu za zaposlene, ali i javnom gradskom prevozu.\nKomandant štaba i gradonačelnik Leskovca Goran Cvetanović je govorio o sastanku u Vranju koji je održan na poziv ministra zdravlja Zlatibora Lončara, na kojem je utvrđeno da je epidemija na jug Srbije došla sa nedelju dana zakašnjenja, te da je i dalje veoma važno da svi budemo na oprezu jer postoji rizik od nastavka širenja epidemije.\nNa ovoj sednici još jednom je upućen apel građanima da se drže mera koje se odnose na sprečavanje širenja koronavirusa\nUHAPŠENO LICE ZBOG POSEDOVANJA DROGE


Stefanović: Partnerstvo za mir optimalan okvir saradnje sa NATO - Radio Sto Plus\nProgram Partnerstvo za mir predstavlja za Srbiju, kao vojno neutralnu zemlju, optimalan okvir saradnje sa NATO, izjavio je danas ministar odbrane Nebojša Stefanović.\nOn je u razgovoru sa generalnim direktorom Medjunarodnog vojnog štaba NATO general-potpukovnikom Hansom-Vernerom Virmanom u Beogradu ocenio dosadašnju saradnju Vojske Srbije (VS) sa Alijansom kao dobru.\n„Srbija je zadovoljna rezultatima učešća u aktivnostima pod okriljem Programa Partnerstvo za mir. Shodno našoj vojnoj neutralnosti, on za nas predstavlja optimalni okvir saradnje u cilju ostvarenja naših bezbednosnih ciljeva i unapredjenje odbrambenih kapaciteta našoj vojnoj neutralnosti“, naveo je Stefanović a prenelo Ministarstvo odbrane.\nOcenio je kao „veoma značajnu i dobru“ saradnju VS sa KFOR-om, podsećajući da po Rezoluciji SB 1244 i Vojnotehničkom sporazumu, ta misija predstavlja jedinog nosioca bezbednosti na Kosovu i Metohiji čije se nadležnosti ne mogu prenositi.\nGeneral-potpukovnik Virman je naveo da NATO „veoma poštuje“ partnerstvo sa Srbijom.\n„Visoko cenimo našeg bliskog partnera Srbiju. Drago mi je što smo razmenili stavove po pitanju perspektive unapređenja naše dugotrajne i obostrano korisne saradnje uz potpuno poštovanje politike vojne neutralnosti Srbije“, naveo je generalni direktor Medjunarodnog vojnog štaba NATO.\nVirman je prethodno, u okviru trodnevne posete Srbiji, razgovarao sa načelnikom Generalštaba VS Milanom Mojsilovićem.


Ukrajinski premijer: Napad na rusku ambasadu — „mali incident“ - Sputnjik Srbija\n12:27 17.09.2016 (osveženo 14:32 17.09.2016) Preuzmite kraći link\n„Mali incident“ ispred ambasade Rusije u Kijevu je „neprihvatljiv“, rekao je ukrajinski premijer Volodimir Grojsman.\nGrojsman je nazvao noćni napad na rusku ambasadu malim, iako neprihvatljivim incidentom.\n„To je huliganstvo i neprihvatljivo je, zato što glavni grad Ukrajine Kijev mora da bude drugačiji primer kulture. Zato smatram da ovako mali incident nije vredan komentara“, rekao je Grojsman novinarima.\nOn je dodao da vlasti u Kijevu neće obezbeđivati sprovođenje ruskih izbora zakazanih za sutra.\n„Sistem obezbeđenja će se sprovoditi pod uobičajenim režimom", izjavio je Grojsman prilikom 13. sastanka Jalta — Evropska strategija u Kijevu.\nRuska ambasada u Kijevu potvrdila je u subotu da je dvadesetak osoba napalo ambasadu dimnom bombom i petardama.\nPrema navodima policije u Kijevu, u napadu niko nije povređen, iako je zgrada ambasade pretrpela neznatnu štetu. Istraga o incidentu je u toku.\nambasada Rusije, napad, Volodimir Grojsman, Kijev, Evropa, Ukrajina


Transfer bomba: PSŽ platio fudbalera Zenita skoro 50.000.000 evra! - Sportske novosti\nNaslovna Fudbal Transferi Fudbal Transfer bomba: PSŽ platio fudbalera Zenita skoro 50.000.000 evra!\nTransfer bomba: PSŽ platio fudbalera Zenita skoro 50.000.000 evra!\nPSŽ ni ove zime ne štedi, a danas je i zvanično doveo fudbalera ruskog Zenita. U pitanju je Leandro Paredes (24) koji je stigao u transferu vrednom skoro 50.000.000 evra, a član PSŽ-a biće do 30. juna 2023. godine.\nOve sezone upisao je 22 nastupa uz 4 gola i isto toliko asistencija, a do sada je nosio dres Boke Juniors, Kjeva Verone, Rome, Empolija i Zenita iz Sankt Peterburga. Dvadesetčetvorogodišnji fudbaler debitovao je za reprezentaciju Argentine u junu 2017. godine, a od tada je upisao 9 nastupa uz 1 gol.\nIgra na poziciji defanzivnog veziste, a po potrebi igra i kao ofanzivni, ali i kao defanzivni vezni fudbaler.\nPrethodni tekstAdrien Rabiot odbio produženje ugovora, a kao rezultat proisteklo je ovo!\nSledeći tekstAl-Ahli “iskeširao” 9 miliona funti za Rumuna!


Južna i istočna Srbija - Jablanički Okrug\nAktivnih privrednih društava - 32\nAktivnih preduzetnika - 267\nIzgradnja infrastrukture u novoj agrobiznis zoni u Kosančiću, koja podrazumeva izgradnju pristupnog puta, vodovoda, kanalizacije, snabdevanja električnom energijom i telekomunikacione infrastrukture, trebalo bi da stvori uslove za privlačenje investicija i razvoj novih preduzeća, kao i povećanje sadašnje poljoprivredne proizvodnje. Na taj način projekat treba da doprinese otvaranju novih radnih mesta za stanovnike i stanovnice opštine koji se pretežno bave poljoprivredom.\nRazvoj turističkog potencijala kroz regionalni GIS\nPostojeći GIS u Leskovcu poslednji put je ažuriran 2016. godine unošenjem informacija o braunfild i grinfild lokacijama. Nova GIS aplikacija će omogućiti detaljno predstavljanje značajnog kulturnog i prirodnog nasleđa Leskovca i Bojnika kao dela turističke ponude koja će doprineti razvoju lokalnog turizma. Kroz ovaj međuopštinski projekat, postojeće hardverske, komunikacione i softverske strukture u Leskovcu će biti korišćene zajednički.


Proizvodi sa oznakom “ČUVARKUĆA” imaju rast prodaje od 40 odsto – Plodna Zemlja\nProizvodi sa oznakom “ČUVARKUĆA” imaju rast prodaje od 40 odsto\nKupovinom proizvoda sa žigom Čuvarkuća, u okviru projekta „Stvarano u Srbiji“, čuva se domaća ekonomija, omogućavaju nove investicije i otvaraju nova radna mesta, poručio je predsednik Privredne komore Srbije (PKS) Marko Čadež i naveo da se pojedini proizvodi koji su obeleženi ovim žigom prodaju i do 40 odsto više.\nČadež je obilazeći supermarket Idea Super na Novom Beogradu sa ministarkom trgovine, turizma i telekomunikacija Tatjanom Matić i generalnom direktorkom kompanije Mercator-S, Violetom Kovačević, pozvao građane da kupuju „Čuvarkuće“ jer se na taj način čuva Srbija.\n„Akcija se odvija veoma dobro. Pojedini proizvodi koji su obeleženi ovim žigom imaju rast u prodaji do 40 odsto. Kada kupite proizvod sa žigom Čuvarkuće znate da ste uložili svoj novac u proizvod koji je stvoren u Srbiji, koji gradi radna mesta, omogućava nove investicije, čuva ekonomiju naše zemlje“, izjavio je Čadež.\nMinistarka trgovine, turizma i telekomunikacija Tatjana Matić rekla je da domaći proizvodi koji nose oznaku „Čuvarkuća“ po svom kvalitetu s punim pravom mogu da se nađu u velikim trgovinskim lancima širom Evropske unije.\nPored domaćih proizvoda koji su proizvedeni u Srbiji, i koji su izuzetnog kvaliteta, svi proizvodi označeni žigom Čuvarkuća zadovoljavaju i više od propisanih standarda, rekla je Matićeva navodeći da je važno da strane kompanije koje rade u našoj zemlji koriste domaće sirovine.\nSrbija je, dodaje, među malobrojnim zemljama u svetu pa i u Evropskoj uniji, koja je tokom vanrednog stanja i najtežeg perioda pandemije imala nesmetanu snabdevenost prodajnih objekata prehrambenim proizvodima domaćeg, ali i stranog porekla.\n“Ukusi moga” kraja autentični srpski brend\nVioleta Kovačević, generalna direktorka kompanije Mercator-S, rekla je da su Mercatorovi „Ukusi moga kraja“ autentičan srpski brend čiji su proizvodi izuzetno visokog kvaliteta napravljeni od domaće sirovine po tradicionalnim receprturama.\nProjekat PKS „Stvarano u Srbiji“ sa žigom Čuvarkuća je napravio veliki podstrek za jačanje domaće proizvodnje u svim proizvodnim sferama, rekla je Kovačević.\n„Izuzetno je važno da brendiramo domaće proizvode, ne samo radi boljeg plasmana na domaćem nego i na izvoznim tržištima“, istakla je Kovačević.\nZa žig „Čuvarkuća” konkurisalo je više od 600 proizvoda, od kojih je oko 400 prošlo kompletnu proceduru i već ponelo ovu oznaku, a šest najvećih trgovinskih lanaca u Srbiji, u više od 800 maloprodajnih objekata promoviše Čuvarkuće.\nPrve „Čuvarkuće“ dodeljene su krajem avgusta, najviše ih je u prehrambenoj industriji, a nosioci žiga su takođe i proizvodi srpskog metalskog, hemijskog, građevinskog, farmaceutskog, tekstilnog sektora.\nTagoviBrend Čuvarkuća IDEA Marko Čadež Merkator-S Ministar trgovine Privredna komora Srbija Rast prodaje Tatjana Matić Trgovinski lanci Violeta Kovačević Žig\nNOVI UNIVEREXPORT u beogradskom naselju Stepa Stepanović\nGLOVO I VISA Podrška lokalnim trgovcima i komšijskim radnjama pogođenim COVID-19 da lakše dođu do kupaca


Beta 25. oktobra 2019. 11:30\nAmerički proizvodjač aviona „Boing“ je danas obećao da će sprečiti vrstu udesa svog modela aviona u kojima je u Indoneziji i Etiopiji poginulo više od 300 ljudi.\nIndonežanska istraga je otkrila da je avion „Lajonera“ koji se pre godinu dana srušio sa 189 ljudi, pao zbog kombinacije propusta u konstrukciji aviona, problema sa obukom posade i neadekvatnog održavanja.\nU izveštaju se navodi da je ta avion na letu od glavnog grada Indonezije, Džakarte, do ostrva Sumatre izgubio visinu jer pilotima nije bilo rečeno koliko brzo moraju da reaguju na kvar automatizovanog sistema za kontrolu leta „boinga 737 maks 8“.\nIndonežanski odbor je rekao da se automatizovani sistem upravljanja „MCAS“ oslanjao na samo jedan senzor nagiba nosa letelice, a pred nesreću taj senzor je posadi davao pogrešne informacije, uz to automatski gurajući nos aviona naniže.\nPredsednik i direktor kompanije „Boing“ Denis Mojlenburg je rekao da ta kompanija razmatra preporuke Odbora za bezbednost i radi na povećanju sigurnosti aviona serije „737 maks“ da bi „sprečila da se ikada više ponove uslovi upravljanja letom koji su nastali pred tu nesreću“.\nMojlenburg je rekao da su taj model aviona i njegov softver „pod nadzorom vlasti, ispitivanjima i analizom bez presedana u svetu“.


Građanske: Ekološke bitke ujedinile Srbiju - Radio Sto Plus\nGrađanske: Ekološke bitke ujedinile Srbiju\nGrađanske inicijative pružile su danas podršku “punu podršku hrabrim ljudima” u Majdanpeku, Novom Sadu i Novom Pazaru koji su se ovih dana “saomoorganizovali i ustali da odbrane svoje planine, šume i reke”.\nTa nevladina organizacija podsetila je da je u nedelju u Novom Pazaru zakazan protest zbog “teškog zagađenja reke Raške” usled izlivanja mazuta iz JKP “Gradska toplana”, da Novosađani “svojim telima brane seču stoletne šume Šodroš”, a žitelji Majdanpeka protestuju protiv miniranja grebena planine “Starica”.\n“U sva tri slučaja brane se pravo na zdravu životnu sredinu i pravo na zdravlje, koje je neko rešio sa žrtvuje radi prljavog profita privatnih kompanija i njihovih partnera ili nesposobnosti odgovornih u javnim službama”, navodi se u saopštenju.\nGrađanske inicijative ocenile su da su te “bitke” ujedinile Srbiju i region i da podrška hrabrim ljudima stiže sa svih strana.\n“Takva mobilizacija i solidarnost pokazuju da su zdravlje ljudi i životna sredina crvene linije ispod kojih sve druge podele prestaju da važe”, dodaju u toj organizaciji.\nGrađanske inicijative su se pridružile zahtevima građana koji protestuju i zatražile da se u Novom Pazaru pokrene postupak protiv odgovornih lica i da Zavod za javno zdravlje objavi izveštaj o uticaju izlivanja mazuta na zdravlje ljudi.\n“Nadležne institucije pozivamo da odgovore na zahteve ljudi koji protestuju, a ne da ćutanjem saučestvuju u uništavanju životne sredine koje ima nesagledive posledice po zdravlje i živote ljudi”, zaključili su u toj organizaciji.


Virtuelna konferencija povodom 20. godišnjice UN Rezolucije 1325 “Žene, mir i bezbjednost”\nU okviru obilježavanja 20-godišnjice UN Rezolucije 1325 “Žene, mir i bezbjednost” ministar za ljudska prava i izbjeglice u Savjetu ministara BiH Miloš Lučić učestvovao je na virtuelnoj konferenciji zajedno sa predstavnicima međunarodnih institucija u BiH kao i predstavnicima svih nivoa vlasti i nevladinog sektora.\nMinistar Lučić je istakao važnost obilježavanja ove Rezolucije, koja predstavlja nadahnutu odluku Savjeta bezbjednosti Ujedinjenih nacija, jer naglašava da su pitanja mira i bezbjednosti neraskidivo povezana sa ravnopravnim učešćem žena i muškaraca. UN -ova Rezolucija 1325 “Žene, mir i bezbijednost”, već po svom nazivu predstavlja posebnu rezoluciju, koja po prvi put ukazuje na poseban uticaj, potrebe, interese i doprinos žena tokom i nakon oružanih sukoba.\nDonošenjem ove rezolucije, 2000. godine, Savjet bezbjednosti Ujedinjenih nacija je potvrdio promjenjenu prirodu oružanih sukoba u savremenom svijetu, u kojima su civili sve više na meti, a žene su i dalje isključene iz mirovnih procesa i odlučivanja o poslijeratnoj izgradnji društva.\nOva rezolucija naglašava da su napori u pogledu mira i bezbjednosti održiviji kada su žene ravnopravni partneri u prevenciji nasilnih sukoba, zaštiti i pružanju pomoći kao i oporavku od oružanih sukoba, te u izgradnji trajnog mira. Veće učešće žena nije samo ostvarivanje njihovih ljudskih prava, već i ključ održivog razvoja.\nRezolucija 1325 uvodi perspektivu ravnopravnosti polova u oblasti odbrane i bezbjednosti.\nNačela ove rezolucije su relevantna i primjenjiva u svakom društveno-političkom kontekstu, u razvijenim i manje razvijenim državama, državama koje su zahvaćene ratnim sukobom ili koje se nalaze u periodu post-konfliktne izgradnje. Zbog toga je Rezolucija 1325 platforma za globalno umrežavanje zemalja i svih aktera koji doprinose njenom provođenju.\nSvjesni smo da su u ovoj eri globalizacije države sve više međusobno povezane i zavisne jedna od druge, ne samo u privredi, već i pogledu bezbjednosti, te u pogledu upravljanja kriznim i vanrednim situacijama.\nSvjesni smo, takođe, današnjih promjena na globalnoj bezbjednosnoj sceni, tako da moramo biti u stanju razumjeti i odgovoriti na nove izazove i nove vrste bezbjednosnih rizika – kao što su ekološke i prirodne katastrofe, migracije, nasilni ekstremizam, pa čak i ova vanredna situacija sa pandemijom COVID-19 predstavlja specifičan bezbjednosni izazov. Rezolucija 1325 daje mogućnost da se ove pojave posmatraju iz perspektive ravnopravnosti polova, uzimajući u obzir različite potrebe i interese žena i muškaraca.\nNakon donošenja ove rezolucije doneseno je još devet pratećih rezolucija koje pozivaju na odgovorniji pristup po pojedinim segmentima UN Rezolucije 1325. Posljednja je donesena 2019. godine i poziva na potpuno provođenje svih prethodnih rezolucija, te podstiče države članice da obezbijede pravovremenu podršku ravnopravnom učešću žena u svim fazama mirovnih procesa, uključujući provođenje i nakon mirovnih sporazuma.\nPred nama je velika odgovornost da obezbijedimo normativni i strateški okvir za primjenu ove rezolucije koji neće dobijati samo periodičnu vidljivost i pažnju, već stalnu političku podršku i značaj. Zbog toga je neophodno donošenje javnih politika i nacionalnih akcionih planova za primjenu ove rezolucije, kao i regionalna i međunarodna razmjena praksi i iskustava.\nBosna i Hercegovina je usvojila treći po redu Akcioni plan za implementaciju UN Rezolucije 1325 za period 2018-2022. godine, što predstavlja opredijeljenost vlada za kontinuiranu i sistemsku implementaciju ove rezolucije u BiH.\nAkcioni plan Bosne i Hercegovine je prepoznat i na regionalnom i na globalnom nivou kao javna politika koja pokazuje visoki nivo institucionalnog vlasništva u svim procesima izrade i provođenja. Koordinacioni odbor za nadzor nad provođenjem Akcionog plana, koji imenuje Savjet ministara BiH, predstavlja primjer uspješne međuinstitucionalne saradnje.\nAkcioni plan BiH uvodi i koncept ljudske bezbjednosti, koji počiva na činjenici da bezbjednost ne znači samo zaštitu države i njenih granica, već i zaštitu individua ili grupa, od straha i prijetnji sa kojima se svakodnevno suočavaju. Ovaj koncept promoviše važnost zaštite lične bezbjednosti građana i građanki u BiH i otvara mogućnost da se poruka UN Rezolucije 1325 prenese i na lokalni nivo vlasti u BiH.\nKroz stalnu regionalnu saradnju zemalja Zapadnog Balkana možemo naučiti da se nacionalni akcioni planovi ne odnose samo na pitanja ravnopravnosti polova i povećanog učešća žena u sektorima odbrane i bezbjednosti. Oni se bave temeljnim pitanjima dugoročnog mira i stabilnosti i povećavaju izglede za održivo pomirenje među državama u regionu.\nOve godine kada slavimo 20 godina Rezolucije 1325 i 25 godina od Četvrte svjetske konferencije o ženama u Pekingu, ovi važni međunarodni dokumenti predstavljaju našu trajnu inspiraciju i obavezu!\nImamo novi zamah, mnoge aktere sa novom energijom, novim idejama i opredjeljenjima ka priznavanju ravnopravnosti polova i osnaživanju žena u središtu procesa izgradnje mira. Ovo je važna prilika za oblikovanje načina na koji ćemo se baviti globalnim bezbjednosnim izazovima u decenijama koje slijede i moramo ih iskoristiti na najbolji način!


Severna Koreja testirala najmoćniju nuklearnu bombu u svojoj istoriji - 09.09.2016, Sputnik Srbija\nSeverna Koreja je još jednom izvela nuklearno testiranje. Seizmolozi su zabeležili aktivnost u zemljinoj kori na Korejskom poluostrvu. 09.09.2016, Sputnik Srbija\n08:06 09.09.2016 (Osveženo: 09:13 09.09.2016)\n5 Septembar 2016, 08:45\nSeizmološka aktivnost je bila tako velika da se potres osetio i u pograničnom ruskom području Primorje.\nSeizmološka stanica „Južni Sahalinsk“ je saopštila da se zemljotres u Severnoj Koreji desio na od 12 kilometara ispod zemlje.\n4 Septembar 2016, 17:18\n„Severna Koreja je preduzela mere za jačanje nacionalnih nuklearnih snaga u kvalitativnom i kvantitativnom smislu kako bi obezbedila dostojanstvo i pravo na postojanje zemlje u uslovima porasta nuklearne pretnje od strane SAD“, navodi se u saopštenju.\nCentralna telegrafska agencija Koreje (CTAK) saopštila je da, nakon testiranja, Severna Koreja može da ojača balističke rakete sa nuklearnim bojevim glavama. Pjongjang je naglasio da nuklearno testiranje nije imalo negativne efekte na prirodnu sredinu.


Nada za zaražene\nKovid-19, bolest koju izaziva novi soj korona virusa, samo u Kini usmrtio je više od 3.300 ljudi, a širom svijeta više od 35.000. Za virus još nema adekvatne terapije, ali nedavno kineski naučnici su napravili iskorak u liječenju i to korišćenjem matičnih ćelija dobijenih iz pupčanika koje se uzimaju na porođaju.\nPrvi takav slučaj bila je 65-godišnja žena iz Kuenminga, glavnog grada provincije Junan, koja je pored korona virusa, patila i od dijabetesa tip 2.\nPrva terapija koju je dobila bili su antivirusni lijekovi i antibiotici, ali nakon što se njeno stanje pogoršalo, priključena je na respirator i prebačena na intenzivnu njegu.\nPrvu injekciju matičnim ćelijama primila je 9. februara, dva dana kasnije primila je i drugu injekciju, a već 13. februara njeno stanje se dramatično poboljšalo – mogla je da ustane iz kreveta i napravi nekoliko koraka. Treću, i posljednju injekciju matičnih ćelija, primila je 15. februara.\nDva dana potom prebačena je sa intenzivne njege na redovno odjeljenje, a test na korona virus bio je negativan, navedeno je u studiji naučnika sa Kuenming univerziteta predvođenih doktorom Hu Minom, koju prenosi „Saut Čajna morning post“.\nDoktor Aleksandar Antović, specijalista interne medicine iz BioSave-a koji se godinama bavi mogućnostima u terapiji matičnim ćelijama, kaže da su u pomenutom slučaju matične ćelije djelovale imunološki.\n– Matične ćelije mijenjaju imuni odgovor organizma na korona virus što pomaže organizmu da se uspješnije bori. To je već dokazano kod nekih drugih virusa kao što su Avian virus i HIV virus gdje su prva izlečenja došla upravo poslije transplantacije matičnih ćelija, tako da sada već imamo tri pacijenta u svijetu koji su jedini izliječeni od virusa HIV i to svi upravo matičnim ćelijama – objašnjava doktor Antović.\nSlučaj pacijentkinje iz Kuenminga nije usamljen. Prema bazi podataka kliničkih ispitivanja Svjetske zdravstvene organizacije, u Kini se sprovodi 14 studija koje ispituju uspješnost terapije matičnim ćelijama na liječenje korona virusa.\nU vrijeme pandemije, i za čuvanje matičnih ćelija uvedene su dodatne mjere predostrožnosti.\n– Famicord je, kao jedna od prvih banaka za matične ćelije iz pupčanika u svijetu, uveo dodatne mjere predostrožnosti povodom pandemije Corona virusom. U skladu sa najvišim standardima AABB sertifikata za čuvanje matičnih ćelija, od sada će matične ćelije svih klijenata Famicorda i Bio Save-a prolaziti dodatne analize kako bi bilo potvrđeno da matične ćelije nisu zaražene opasnim virusom. Svi uzorci matičnih ćelija će se čuvati u posebnim odvojenim tankovima u karantinu dok se ne dokaže da porodilja nema znakove infekcije – otkriva nam doktor Aleksandar Antović.\nVirus korona ušao u šest bolnica u BiH\nLoše vijesti iz Španije: Za dan preminulo 950 osoba od virusa korona\nSnimljen trenutak kada je izrešetan mladić pošto je ubo policajca nožem u vrat\nNatalija Trivić u "1 na 1"\nĐoković o "Adrija turu": Banjaluka, Sarajevo i Crna Gora gotovo potvrđeni\n307 glasova 47%\n341 glasova 53%


Vertec Solutions/Komprimovani vazduh\nNa polju rešenja u domenu razvoda komprimovanog vazduha, naš focus je na najvišem nivou kvaliteta koji se može naći na tržištu, što se odnosi i na kompresore i na cevne instalacije. Iz tog razloga smo odlučili da uđemo u partnerstvo sa najboljim brendovima na tom polju. Tako smo se, što se tiče kompresora, opredelili za “Atlas Copco” grupaciju, koja je nesumnjivo najprofesionalniji proizvođač kompresora na globalnom tržištu.\nU domenu cevnih instalacija, tražili smo pouzdanog partnera, koji može garantovati najbolji kvalitet vazduha, matrijale sa najmanjim trenjem, niske operativne troškove, potpunu zaptivenost i jednostavnu instalaciju. Sve ovo smo uspeli da nađemo u našoj partnerskoj firmi “Teseo”. Garancija od 20 godina govori za sebe, al ii sve ostale karakteristike ovih cevi pomažu našim klijentima da naprave značajne uštede čak i na osnovnim stvarima, kao na primer, električnoj energiji. Evo nekih podataka koje veliki broj korisnika ni ne uzima u obzir.\nNekontrolisanja curenja na instalaciji mogu dovesti do povećanja potrošnje električne energije od 15% do čak 45%\nPocinkovane i čelične cevi, usled korozije tokom vremena, mogu značajno da povećaju otpor unutar instalacije, toliko da morate povećati radni pritisak i po nekoliko bara! Prema nekim studijama, svaki bar za koji povećate radni pritidsak, dovodi do 7% veće potrošnje električne energije.\nImajući na umu samo ova dva podatke, možete razumeti da možda na godišnjem nivou placate po 1 novi kompresor, a da to ni ne znate.\nNa sve pomenute prednosti, Teseo Vam daje fleksibilnu proizvodnju i pozicije opreme, jer možete menjati konfiguraciju Vaše cevne instalacije bez zaustavljanja kompresora, ili pražnjenja sistema. (u većini slučajeva).


Promotivni skup BS povodom lokalnih izbora u Petnjici\nNaslovnica NAJNOVIJE Politika Promotivni skup BS povodom lokalnih izbora u Petnjici\nPetnjica – Ako je suditi po, ipak, neuobičajenom konceptu predizborne kampanje „preostalih“ šest partija i stranaka koje su dobile zeleno svijetlo Opštinske izborne kampanje za učešće na novembarskim lokalnim izborima, ključno pitanje nije – ko će pobijediti – nego, kako Demokratsku partiju socijalista onemogućiti da dosegne i šesnaesti mandat? O tome su za Pobjedu, prethodnih dana, govorili predstavnici većine političkih opcija, potvrđujući da i sami znaju, pet dana prije glasanja – ko su, zapravo, petnjički favoriti.\nJasno je da ovdje, uoči subote, 16. novembra, nema neizvjesnosti, samouvjeren je i Samir Agović, predsjednik Opštinskog odbora DPS u Petnjici i nosilac odborničke liste kandidata. I zbog minulog rada, i zbog naših zalaganja u obezbjeđivanju što boljeg statusa unutar beranske opštine, svih prethodnih godina i decenija, kao i zbog našeg iskrenog i upornog nastojanja da što prije stvorimo što kvalitetnije uslove za vraćanje statusa samostalne lokalne samouprave, povjerenje ogromne većine Petnjičana je neupitno.\nTo znaju svi naši politički konkurenti, bez obzira što neki od njih po svaku cijenu žele da prisvoje neke od zasluga, računajući na kratko pamćenje, pa i činjenicu da su i sami, nerijetko, bili skeptični u pogledu ciljeva koje smo kao ozbiljna partija postavili posebno na nivou države, a zatim i na nivoima beranske opštine i petnjičkog mjesnog centra. Poslije više od 57 godina vratiti opštinski centar podbihorskom kraju, zbilja nije mala stvar…\nNo, ostavimo prošlost; vrijeme je da se okrenemo problemima i njihovom što efikasnijem rješavanju, kaže naš sagovornik. Demokratska partija socijalista ima veoma jasan i konkretan program, sa jasnim i konkretnim ciljevima, a što je i najvažnije – oročen po svim razvojnim etapama. Spremni smo da u veoma kratkom roku konstituišemo stručno i operativno kompetentan administrativni aparat i uz pomoć i podršku Vlade Crne Gore i logistiku opštine Berane odmah krenemo ka realizovanju već pripremljenih projekata.\nPrioriteti su nam komunalna i dio socijalne infrastrukture. Saniraćemo, čim prije, sve takozvane crne tačke na seoskim putevima, a već na proljeće, sa početkom građevinske sezone krećemo sa radikalnom rekonstrukcijom. Imamo i konkretan plan za saniranje i rekonstruisanje postojećih i izgradnju novih vodovoda, kao i revitalizaciju električne mreže, na području cijele opštine…\nDileme nema: za sve što budemo radili možemo računati na potporu države, pa i u ovom trenutku znamo da će nam resorna ministarstva pomoći da valorizujemo ogromne prirodne resurse poput poljoprivrede, vodnih potencijala, šumarstva i specifičnih oblika turizma. Za početak akcenat ćemo staviti na potpore poljoprivrednim porodičnim gazdinstvima, malim drvoprerađivačkim i pogonima za sakupljanje i primarnu preradu ljekovitog bilja i šumskih plodova. Nešto kasnije ući ćemo i u realizaciju izuzetno perspektivnih projekata vezanih za izgradnju malih, protočnih elektrana i industrijskih kapaciteta koji bi obezbijedili nova radna mjesta i bolji život Petnjičana.\nI sve što budemo radili, radićemo težeći vrhovnom cilju – a, on je: zaustavljanje iseljavanja mladih ljudi iz ovih krajeva! Kada ga dostignemo, siguran sam, ističe Adrović – uspjećemo, polako ali sigurno, da motivišemo i značajan broj onih koji su već otišli, da se vrate u ove krajeve. Ako taj cilj ne dosegnemo – džaba nam sve ostalo.\nSiguran sam, međutim, da to ni kao partija, ni kao pojedinci sebi nećemo dopustiti. Smatram da imamo sasvim dovoljno i materijalnih i ostalih kapaciteta da ovaj kraj učinimo poželjnom sredinom za što udobniji život, i to u relativno kratkom periodu, zaključuje naš sagovornik.\nNe sumnjam da ćemo 16. novembra osvojiti apsolutnu većinu i sa 16 ili čak i više odborničkih mandata biti u prilici da formiramo i parlamentarnu i izvršnu vlast, bez bilo čije koalicione pomoći, kaže prvi čovjek petnjičkog odbora DPS Samir Agović. Naravno, zbog takvog povjerenja Petnjičana bićemo izuzetno zadovoljni, ali ne i osioni.\nPružićemo, dakle, bez euforije i kolektivnih ili individualnih sujeta ruku svima koji budu željeli da sa nama stvaraju uslove za intenzivniji razvoj ovog kraja za dobrobit svih Petnjičana. Kažem: svima je ruka pružena, ali takođe naglašavam – neka je prihvate samo oni koji budu spremni na mukotrpan i bezuslovno odgovoran rad.


Mali: DS da vidi izveštaj o Novoj godini, pa može i Nobel - Izazov\nMali: DS da vidi izveštaj o Novoj godini, pa može i Nobel\nNovi magazin 2. januara 2016. 09:06\n„Nema potrebe da bilo šta krijemo, niti smo ikad krili. Nismo krili ni ugovore o Er Srbiji, ni o Beogradu na vodi, sigurno neću kriti ulaganja grada u novogodišnje manifestacije“, rekao je Mali u intervjuu Tanjugu.\nPovodom kritika da je organizacija dočeka Nove godine netransparentna, Mali kaže da se izveštaj uvek podnosi na kraju, pa će izveštaj o proslavi biti predstavljen kada se sve manifetsacije u okviru proslave novogodišnjih praznika završe.\n„Želeli smo turistima da damo najlepše moguće iskustvo, da osete duh Beograda, restorane, klubove, pozorišta, ali i zabavu kroz svakodnevne koncerte i manifestacije“, objasnio je Mali.\n„Ovo je samo prvi korak ka tome, ukoliko budemo potvrdili da smo na dobrom putu, mi ćemo sledeće godine izdvojiti još više novca i napraviti još lepši doček u Beogradu“, napomenuo je gradonačlenik i dodao da su pored grada sredstva izdvojili i sponzori, koji će takođe biti obelodanjeni.\n„Ja se nadam da hoće“, rekao je Mali dodajući da ne može niko da ga ubedi u to da je loša ideja da uložimo oko 20 miliona dinara, a da prihodujemo 20 miliona evra, jer je to „pravi posao koji Grad radi“.\n„Želimo da ljudi koji dolaze iz SAD, Kanade i u Hravtsku, Sloveniju, Mađarsku, Bugarsku.. a prvo slete u Beograd, provedu dan, dva, tri u našem glavnom gradu, jer ćemo i tako zaraditi“, poručio je Mali.\n„Taj proces je u toku i ne bih se mešao. Oni neka urade sve što je u njihovoj nadležnosti, a u Bugarskoj neka utvrde ko je i na koji način falsifikovao ta dokumenta“, naveo je Mali.\n„Ti napadi su došli iz opozicije, jer ne postoji razlog da vas neko drugi napadne politički. Voleo bih kada bi me neko iz DS napao i rekao „to što si uradio sa Beogradom na vodi nije dobro, mi bismo to uradili bolje“, a nikad to nisu uradili, sa prevozom, vrtićima.. niko me nikada nije kritikovao i napao na takav način, nemaju šta da kažu i onda kreću lični napadi“, rekao je Mali.\n„Zadovoljan sam i kako radim sa svim svojim saradnicima, i sa SPS-om. Dogovaramo se oko svih elemenata, planova i invsticija i dobro ih realizujemo. SNS ima većinu, odluke su na neki način naše, vizija je naša, ali svi koalicioni partneri dele istu viziju – za bolji Beograd“, zaključio je Mali.


Poslednje lepe jesenje dane, radnici JKP „Čistoće“ iskoristili su za pripremu službenih prostorija prihvatilišta za zimu. Obzirom da je poslednjih nekoliko godina u zimskom periodu bilo problema sa službenim prostorijama (montažni kontejneri), rukovodstvo JKP „Čistoće“ je donelo odluku da se službene prostorije prihvatilišta zaštite postavljanjem dodatne konstrukcije krova za svaki objekat.\nNovi krov će svakako doprineti boljoj zaštiti prostorija, smanjenju troškova održavanja posle zimskog perioda, uštedi energije, a kompleksu prihvatlišta će dati prijatniji ambijentalni izgled.\nOva adaptacija svakako nije poslednja investicija u objekat prihvatilišta za pse i mačke lutalice, jer se i za narednu godinu planiraju određena poboljšanja, kako u građevinskom tako i u organizacionom smislu.\nObavljanje zoohigijenske službe je regulisano zakonom i pravilnicima, a sve procedure koje se u ovom objektu sprovode odaju sliku organizovanog rada u šta su se mogli uveriti svi koji su posetili ovaj objekat.\nAko pročitate razloge zašto je dobro udomiti mešanaca i pogledate slike iz galerije našeg sajta, te izaberete jednog psa iz našeg pripvatilišta, svakako ste uradili dobru stvar za jednog psa, sebe, JKP i svoj Grad.


01/10/2015 01/10/2015 Mirza Musanovic\t0 Comments\nSaopćenjem za javnost oglasio se SSS BiH Kantonalni odbor TK, u kojem tvrde da su zastupnici u Skupštini TK-a prevarili javnost jer su, kako navode, umjesto najavljenog umanjenja, zapravo izglasali povećanje svojih primanja. U prilog tvrdnjama, iz Sindikata dostavljaju i tabelarni prikaz svojih navoda.\n“Navedenim Zakonom o plaćama i naknadama izabranih dužnosnika, nosilaca izvršnih funkcija i savjetnika u organima zakonodavne i izvršne vlasti Tuzlanskog kantona, neopravdano privilegovani su trebali smanjiti svoja bezobrazno velika primanja i kojima su se tobože trebale ostvariti značajne uštede u Budžetu Tuzlanskog kantona”, stoji u saopćenju Sindikata.\nIz Sindikata još dodaju, da su nakon detaljne analize Stručne službe Sindikata spoznali da je usvojeno smanjenje plaće zapravo povećanje plaće i primanja poslanika u Skupštini, premijera i ministara u Vladi Tuzlanskog kantona.\nStručne službe Sindikata su uradile tabelarni prikaz sa detaljnim izračunima o podacima do kojih je došao Sindikat, iz kojih se vidi izglasano povećanje plaća.\n← Lijanoviću, Šerifoviću, Ajanoviću i Čamdžiću određen jednomjesečni pritvor\nIsplata septembarskih penzija počinje u srijedu 7.oktobra →


Javašluk: Vojvođani, takođe, piju otrovnu vodu\nI bedni i žedni\nUžice nije jedini grad u kome se godinama pila otrovna voda iz gradskog vodovoda. I najveći broj naselja u Vojvodini kao pijaću koristi podzemnu vodu sa visokim sadržajima arsena, natrijuma, amonijaka, organskih materija, minerala, bora...čije korišćenje donosi brojne zdravstvene probleme, a najčešći je - kancer. Tri decenije traju ispitivanja da bi se našlo rešenje za prečišćavanje vode i uklanjanje štetnih i opasnih materija iz nje, ali Vojvođani i dalje piju vodu opasnu po život, tvrdi nakon istraživanja naš novinar Arpad Nađ\nDuže od tri decenije traju bezuspešni pokušaji da se nađe metoda za uklanjanja štetnih i opasnih materija iz podzemnih voda. Testirana su brojna, i najkompleksnija, rešenja: koagulacija sa separacijom floka, ozoniranje, apsorpcija na AU, reversna osmoza...\nSuprotno brojnim literaturnim podacima i tridesetogodišnjem dokazivanju na pilot-modelima u Vojvodini, ipak se u novom dokumentu (Strategija vodosnabdevanja i zaštite voda u AP Vojvodini) usvojenom u Skupštini APV 2010, planira nastavak traženja rešenja ovog tipa na neodređen rok, što je sa ljudske i stručne strane - neprihvatljivo!\nIako je u Srbiji arsen (As) još 1998. ograničen na 10 mikrograma/l, do danas nije učinjeno ništa na planu obezbeđenja ovog standarda. I odnos nadležnih prema ovom zadatku je neprimeren. Sanitarna inspekcija, primera radi, izda zabranu korišćenja vode za piće u nekim gradovima (Zrenjanin, na primer) ali sa tim nije postignuto ništa. Sredstva informisanja obaveštavaju javnost da ''arsen rastvoren u vodi nije toksičan'' (izjava profesora Medicinskog fakulteta u Beogradu u dnevnom listu Politika!).\nKao plod višegodišnjih studijskih i istraživačkih radova prečišćavanja sirovih voda tipa podzemnih voda u Vojvodini, formiran je novi postupak unapređene koagulacije - P-2005/0606 - sa kojim se na tehno-ekonomski i ekološki optimalan način rešava ovaj kompleksni višedecenijski problem. U tom procesu uklanja se arsen i organska materija sa efikasnošću od preko 98 odsto, odnosno 85 odsto, čime se i za naročito opterećene podzemne vode u Vojvodini postiže najbolji standard kvaliteta vode za piće.\nProblem u snabdevanju većine stanovnika Vojvodine vodom za piće sa enormnim sadržajima pomenutih štetnih materija mora da zabrine, tim pre što za ovakvo stanje ne postoji nijedan objektivan razlog (ako se izuzmu lični interesi malog broja ljudi zaduženih za rešavanje ovog problema) i - jer se može efikasno rešiti.\nMa, ne zanima ih...\nNema države u svetu u kojoj se više od 30 godina pokušava na pilot-modelima (uz enormna novčana ulaganja) ''pronaći' postupak uklanjanja As, Na, B, NH4 i organskih materija iz sirovih voda kao što se radi u Vojvodini!\nEfikasno rešavanje uklanjanja arsena iz sirovih voda navedenim postupkom dobijeno na jar-testu obezbeđuje se i na pilot modelu, što je dokazano u pilot ispitivanjima uklanjanja arsena iz sirovih voda izvorišta na Rudniku. Sadržaji arsena u sirovoj vodi, u periodu izvođenja eksperimenta, su se bili u opsegu 0.075 - 0.095 mg/l. Efikasno uklanjanje na vrednosti ispod 0.004 mg/l postignuto je u prvim satima po puštanju u rad pilot modela i isto obezbeđeno tokom petodnevnog perioda testiranja. Pored kontrola sadržaja arsena na licu mesta vršena je i kontrola sadržaja u sirovoj i prečišćenoj vodi od strane tri ovlašćene laboratorije.\nŠta to znači u poređenju sa praksom traženja rešenja u AP Vojvodini? Koliki su uzaludni troškovi učinjeni u 'traženju' rešenja na pilot modelima tokom više od trideset godina? Šta znači izloženost riziku od pojave kancera stanovništva koje konzumira podzemnu vodu sve vreme bez prečišćavanja?


„Šume RS“ isporučile samo 33 odsto ugovorenih trupaca! | Privredna Komora Republike Srpske\nBy Vladimir Blagojevic 11/06/2018 Aktuelnosti, slide, Šumarstvo i drvoprerada No Comments\nZbog nerada šumskih gazdinstava drvoprerađivačima u Srpskoj u ovoj godini isporučeno je svega 33,7 odsto ugovorenih količina trupaca.\nIz Uprave „Šuma Republike Srpske“ rekli su CAPITAL-u da je analiza zaključenih ugovora o isporuci drvnih sortimenata pokazala da je prema pojedinim kupcima isporuka bila većeg intenziteta nego prema ostalim i da je dinamika isporuke bila manjeg intenziteta za prvih pet mjeseci, posebno u zapadnom dijelu RS.\n„Jedan od razloga za ovakvo stanje je činjenica da većina šumskih gazdinstava nije radila u prvom kvartalu ove godine, što se odrazilo na samu dinamiku“, istakli su u „Šumama“.\nIako je realizacija čak ispod polovine ugovorenih količina, Uprava „Šuma“ je zaključila da je dovoljno da svoja gazdinstva nastavi da upozorava da su dužni poštovati dinamiku isporuke.\n„Ovo je posljednje upozorenje, jer su nastojanja Vlade RS i „Šuma“ da pružaju podršku drvoprerađivačkom sektoru kao i ukupnoj privredi RS“, naveli su u „Šumama“.\nIstiču i da će se, ako kupci ne budu poštovali ugovore, nerealizovane količine trupaca preusmjeriti drugim kupcima.\n„Tamo gdje je problem do šumskog gazdinstva, proizvodnju i otpremu je potrebno intenzivirati u cilju izvršenja planiranog obima proizvodnje i isporuke za 2018. godinu“, kazali su u „Šumama“.\nSekretar Udruženja šumarstva i prerade drveta Privredne komore RS Lazo Šinik rekao je da drvoprerađivači insitiraju na potpunom izvršenju ugovora, uključujući i količina koje do sada nisu isporučene.\n„Pratićemo sve i tražimo odgovornost Nadzornog odbora i rukovodstva „Šuma“ ako ugovori ne budu izvršeni za ovu godinu“, rekao je Šinik i dodao da je odgovor „Šuma“, na nedavno održanom sastanku sa drvoprerađivačima, bio da „ulaze u stabilniji period, da je sječa na nivou i da očekuju da će moći da ispoštuju zahtjeve drvoprerađivača“.\nU Ministarstvu poljoprivrede, šumarstva i vodoprivrede RS su rekli da su tražili da se vrše analize realizacije ugovora sa drvoprerađivačima u cilju praćenja provođenja Odluke o utvrđivanju kriterijuma i načinu raspodjele šumskih drvnih sortimenata na osnovu koje su „Šume“ za 2017. i 2018. godinu vršile raspodjelu trupaca drvoprerađivačima u Srpskoj.\nNa pitanje da li sumnjaju da se ugovori ne realizuju kako treba, u Ministarstvu su istakli da, ako „Šume“ robu isporučuju bez avansne uplate, kao sredstvo za obezbjeđenje naplate potraživanja koriste bankarsku garanciju ili mjenicu.\n„Ovakav način osiguranja naplate potraživanja pokazao se kao efikasan, obzirom da je 2017. godina završena sa naplatom višom od 99 odsto“, naveli su u Ministarstvu.\nPored svega, 5. aprila ove godine prestala je da važi Odluka o privremenoj mjeri za promet trupaca, koja je na snazi bila šest mjeseci\n„U periodu važenja Odluke Republička tržišna inspekcija izvršila je 28 kontrola privrednih subjekata koji su vršili izvoz šumskih drvnih sortimenata i u šest slučajeva konstatovala nepravilnosti, nepridržavanje, gdje su preduzete mjere propisane Odlukom“, rekli su u Ministarstvu.


Institut za javno zdravstvo RS: Sa dobavljačem ugovorene aktivnosti oko nabavke, skladištenja i distribucije 400.000 ruskih vakcina - infoBirač\nInstitut za javno zdravstvo RS: Sa dobavljačem ugovorene aktivnosti oko nabavke, skladištenja i distribucije 400.000 ruskih vakcina\nVlada Republike Srpske, na sjednici održanoj 21.1.2021. godine, donijela je zaključak kojim je, zadužila Institut za javno zdravstvo Republike Srpske da u cilju povećanja obuhvata stanovništva Republike Srpske vakcinacijom protiv SARS-CoV-2 obezbijedi dodatne količine odobrenih vakcina za vakcinaciju 200.000 ljudi, za šta je potrebno 200.000 vakcina koje sadrže po dvije doze.\nDakle, za kompletnu imunizaciju, ukupno 400.000 doza vakcina.\nInstitut je proveo nabavku ruske vakcine Sputnjik V na osnovu dostavljene ponude od strane veleprometnika Кrajinagroup d.o.o. Navedeni veleprometnik, koji je bio zainteresovan za promet vakcinama iz Rusije, dostavio je pismo interesa Ministarstvu zdravlja i socijalne zaštite Republike Srpske nakon čega je veleprometnik potpisao ugovor sa proizvođačem vakcine i pripremljena je informativna ponuda za vakcinu.\nInformativna ponuda dostavljena je Institutu za javno zdravstvo Republike Srpske, a Institut je na osnovu ponude i zaključaka Vlade i Štaba za vanredne situacije Republike Srpske pripremio pregovarački postupak, nakon čega je uslijedila dalja realizacija nabavke, a sve u skladu sa Zakonom o javnim nabavkama i Zakonom o lijekovima i medicinskim sredstvima.\nU ugovoru je jasno definisano koje su obaveze dobavljača, a one se odnose na obavezu nabavke vakcine, skladištenje i distribuciju. Osim ovog, dobavljač ima obavezu kupovine vakcine od proizvođača, transport, osiguranje proizvoda i samog transporta, odgovarajuću pratnju kao i sve troškove uvoza, kontrole serije, skladištenja robe u režimu od -18°C koliko god to bude potrebno, transport proizvoda u navedenom režimu (jer je sama vakcina stabilna samo 2 sata na temperaturi višoj od preporučene) do svake zdravstvene ustanove u Republici Srpskoj.\nNa ovaj način osigurali smo sigurnost kvaliteta vakcina, jer je veleprometnik ugovorom obavezan i odgovoran za obezbjeđenje svega što je potrebno za njenu nabavku, čuvanje i distribuciju po najvišim standardima koju propisuje proizvođač ove vrste vakcine.\nU skladu sa Zakonom o lijekovima i medicinskim sredstvima uvoznik, odnosno distributer lijekova može biti jedino veleprometnik koji za to ima dozvolu, odnosno rješenje. Samim tim nijedna zdravstvena ustanova ili Ministarstvo zdravlja i socijalne zaštite Republike Srpske ne može uvesti ili distribuisati vakcinu ili bilo koji drugi lijek.\nКada sve ovo uzmemo u obzir, jedini način uvoza i distribucije vakcine u Republiku Srpsku jeste preko veleprometnika. Sve cijene koje proizvođači nude bilo kojoj zemlji u svijetu odnose se na cijenu vakcine u zemlji proizvođača, odnosno bez bilo kojih dodatnih troškova.\nOsim vakcina koje je obezbijedila Republika Srpska kroz nabavku ruske vakcine, nijedna druga vakcina bilo kojeg proizvođača, nije ušla u Bosnu i Hercegovinu.\nNapominjemo da su institucije Republike Srpske uložile ogromne napore da u globalnim uslovima otežanog dolaska do vakcine za građane Republike Srpske obezbijede vakcinu.\nBez obzira na sve pritiske i izizetno otežane uslove za donošenje odluka u ovim okolnostima ističemo da ćemo odgovorno i predano nastaviti da radimo sve kako bismo zaštitili zdravlje stanovništva Republike Srpske i sproveli plan vakcinacije protiv kovid 19.\nFOTO: Ilustracija, agencije\nDanas u Srpskoj 150 novozaraženih – u Zvorniku 3, Bratuncu dva nova slučaja\nPredstavnici zvorničkog SŠC „Petar Kočić“ u posjeti partnersкoj šкoli u Rumi: Odobravanje zajedničкog projeкta preкogranične saradnje u završnoj fazi\nBez nastave u školama RS od 16. do 20. novembra\nDva smrtna slučaja od korona virusa u Srpskoj\nPripreme za početak školske godine u srednjim školama regije Birča – čekaju se uputstva resornog ministarstva\n11 Avgusta, 2020 11 Avgusta, 2020 admin


SAOPŠTENJE IZ RFZO O NOVIM ZDRAVSTVENIM KNJIŽICAMA\nObaveštavamo osiguranike Republičkog fonda za zdravstveno osiguranje da su kartice zdravstvenog osiguranja, za koje su zahtevi predati do kraja aprila 2017.godine urađene i spremne za preuzimanje.\nKartice zdravstvenog osiguranja se mogu…\nOticanje nogu može nastati iz različitih razloga: vrućina, problemi sa krvnim sudovima, poremećaj rada bubrega, trudnoća, srčana insufijencija, hormonski poremećaji… Ovaj problem ne treba uzimati olako, a najbolje je odmah se konsultovati sa lekarom…\nNE ČEKAJTE, OVO JE OZBILJNO: Ova bolest sve češće vreba i mlade, a ako imate neke od ovih siptoma HITNO posetite DOKTORA!\nLoše vam je, ali ne možete da shvatite da li je to umor, smetenost ili oduzetost. Ako ne možete da se nasmejete, izgovorite jednostavnu rečenicu, isplazite ravno jezik ili podignete ruke, zovite odmah Hitnu pomoć. Možda upravo upravo doživljavate…\nKAJSIJA KAO LEK ZA DUGOVEČNOST I DOBRA ZA DIJETE\nSmatra se da vode poreklo iz Kine, a poznato je da su Evropljani koristili…\nSMEH JE LEK ZA MNOGE BOLESTI\nSmeh vam poboljšava imunitet, o raspoloženju da i ne govorimo. I pored ovih saznanja koje nam otkriva psihologija, smeh i dalje ostaje jedna od večitih enigmi ljudske prirode. Uz 15 minuta smejanja dnevno postajemo znatno otporniji na stres i,…\nMEĐUNARODNI DAN JOGE - JAVNI ČAS JOGE NA ČAČALICI\nPOVODOM OBELEŽAVANJA MEĐUNARODNOG DANA JOGE JOGA CENTAR SUNCE VAS POZIVA NA JAVNI ČAS JOGE KOJI ĆE VODITI SERTIFIKOVANI INSTRUKTORI JOGA CENTRA SUNCE VIOLETA NIKOLIĆ, MILICA IVKOVIĆ I BOŽIDAR LJUBISAVLJEVIĆ\nPovodom 14. juna, Svetskog dana davalaca krvi, Opštinska organizacija Crvenog krsta Golubac,u saradnji sa Osnovnom školom ,,Branko Radičević’’ i Lokalnom samoupravom,organizovala je dodelilu priznanja jubilarnim davaocima…\n"Zdravstveni i sanitarni…\nStručni tim Zavoda za javno zdravlje u saradnji i uz podršku službe polivalentne patronaže Doma zdravlja Požarevac i Crvenog krsta Požarevac, organizovali su Akciju za zdravlje, povodom obeležavanja Svetskog dana bez duvanskog dima. U ovoj akciji…


KRUŠEVAC - Zavod za zaštitu zdravlja u Kruševcu počeo je da prati buku u gradu. Prema dosadašnjim merenjima, buka u centru grada i na ukrštanju prometnih saobraćajnica veća je od dozvoljene. Najveća buka je kod Kosturnice, Bazena, Mlina i Spomenika kosovskih junaka.\nKruševac je, pored Beograda i Kragujevca, jedan od retkih gradova koji će, u cilju preduzimanja zaštitne mere, redovno beležiti nivo dnevne i noćne komunalne buke. Prva zaštitna merenja urađena su u saradnji sa Institutom za zaštitu zdravlja Kragujevac, a naredna, koja će se obavljati jedanput mesečno na šest punktova u gradu, dnevnim i noćnim praćenjem nivoa buke vršiće Kruševački zavod.\nPored ove mere, u Kruševcu se redovno prati nivo zagađenja vazduha, koji je u granicama normale, i biološko-hemijska ispravnost pijaće vode koja, prema nalazima stručnjaka, u potpunosti zadovoljava sve svetske kriterijume.


Med i profesionalna oprema iz Pčelarske zadruge “Roj” › Made-in-Germany.rs\nPčelari u trsteničkom selu Medveđa razvili su široku proizvodnju meda, ali i raznovrsne opreme za ovaj zahtevan posao. U pogonima Pčelarske zadruge “Roj” oko 50 mladih ljudi vredno radi oko košnica, proizvodi profesionalnu opremu i posluje s uspehom.\nZadrugari planiraju da prošire proizvodnju, ulažu u kvalitet i povećanje izvoza svojih proizvoda. Prošle nedelje u gostima su im bili poslovni partneri iz Norveške, koji žele da otkupljuju kvalitetni med i pčelarsku opremu.\n– Sada smo namerni da kupimo još jednu parcelu u Medveđi sa objektima čiji je vlasnik Direkcija za imovinu, a korisnik je opština. Spremni smo da otkupimo ruinirane stare objekte koje niko ne koristi već skoro dve decenija, a tu bi moglo da se nađe posla za još 20 mladih ljudi. U našoj firmi najveća proizvodnja je kod kooperanata, jer pčelari rade kod svojih kuća gde zapošljavaju i članove svojih porodica, pa na taj način svi doprinosimo razvoju našeg kraja – objašnjava predsednik Upravnog odbora ove zadruge Radomir Bradić, a prenose „Večernje novosti“.\nMeštani Medveđe osnovali su Pčelarsku zadrugu “Roj” 1991. godine, kako ističu, oslanjajući se na iskustva i tradiciju pravog srpskog porodičnog zadrugarstva. Osnovna ideja bila je da se zadovolje potrebe za pčelarskom opremom i repromaterijalom, kao i za prodajom pčelinjih proizvoda. Danas je to moderna kompanija koja pored desetine zaposlenih, ima i pedesetak kooperanata i uspešno razvijeno poslovno partnerstvo.\nTrstenički preduzimači proizvode sve vrste košnica i potrebnih delova za košnice, opremu za vrcanje, skladištenje i pakovanje meda. Takođe, šiju i radnu odeću za pčelare, kao što su jakne, kombinezoni, šeširi i rukavice. Uz to prave i sklapaju voštane osnove, dimilice, pojilice, kantice za med, sakupljače polena. Trguju i stručnom literaturom…\nKrunu njihove celokupne proizvodnje predstavlja med u pčelinjaku sa čak 500 košnica, a zadrugari obećavaju da će učiniti sve što je potrebno kako bi Trstenik postao Centar za proizvodnju matica. Iz Opštine poručuju da će im pružiti podršku.\n– Svakako ćemo uskoro raspisati konkurs za podsticaj pčelarske proizvodnje, a to će biti prvi put da na ovaj način podržavamo i pčelarsku industriju – kaže pomoćnik predsednika Opštine Trstenik Radomir Milunović.\nOd MiG na 22/02/2015 / Investicije, Poljoprivreda, Prehranbena industrija, Zanatstvo / 1 Komentar\n9:10 am on 24 маја, 2018\nMolim Vas posaljite mi cenovnik Vasih propizvoda i opre, jer planiramo da nabavljamo Vasu opremu za nase udruzenje pcelara “Sokolica” iz Zvecana.


PANONSKI DEČIJI GRAD MARKOVDANSKIH SUSRETA – BT Public News\nPANONSKI DEČIJI GRAD MARKOVDANSKIH SUSRETA\nTri hiljade dece iz cele Srbije i regiona družiće se u Panoniji, nedaleko od Bačke Topole, , sa omiljenim pesnicima, muzičarima, slikarima, glumcima, a kroz tri dana trajanja festivala biće upriličene razne radionice, predstave i zabava za decu.\nOrganizator manifestacije Olivera Radić kaže da je ovogodišnji slogan „Detinjstvo ujedinjeno u različitost”, a kako je Panonija već poznata po Markovdanskim susretima nazivaju je još i Panonski dečji grad.\n„Ovo je jedinstven festival dece, koji okuplja najpoznatija pesnička, muzička i slikarska imena sa prostora bivše Jugoslavije, ali i dece iz svih zemalja stare SFRJ, kao i naravno svih škola sa teritorije naše opštine“, kaže Olivera Radić i dodaje da sve posetioce očekuju radionice, predstave, takmičenja, ali najpre dobro druženje.\nPrema njenim rečima, u vremenu pomerenih vrednosnih kulturnih kriterijuma, festival je prvenstveno namenjen edukaciji mladih, koji treba da odrastaju zdravo i uz prave uzore. Učenici iz škola Crne Gore, Makedonije, Slovenije, Hrvatske, Bosne i Hercegovine, Republike Srpske i naravno Srbije prikazaće na najlepši način dečije stvaralaštvo, povezivanje i promociju stvaralačkih sposobnosti najmlađih, ali i naučiti više o negovanju multietničnosti, jezika, popularizaciji boravka u prirodi, kulturnom i istorijskom nasleđu u srcu Bačke, smanjenju kulturnog siromaštva dece i mladih.\nPrevious Previous post: BAČKA TOPOLA- “TSC” OZBILJAN ČINILAC U SRPSKOM FUDBALU\nNext Next post: ZA OPREMANJE INDUSTRISKE ZONE, OVE GODINE, 70 MILIONA DINARA


PUTIN: Beskrajan rast cena energenata neko u Evropi pravi, ali će to pogoditi i njih i Rusiju | WebTribune\nHome U FOKUSU PUTIN: Beskrajan rast cena energenata neko u Evropi pravi, ali će to pogoditi i njih i Rusiju\n“Ono što me brine i, kako razumem, ono što brine vladu Rusije su moguće posledice krize na energetskom tržištu, uključujući i mere za podršku stanovništvu koje su predložile neke od naših kolega u Evropi”, rekao je Putin putem video-konferencije, dodajući da bi te mere mogle da dovedu do mnogih problema u različitim oblastima, preneo je Sputnjik.\nAko dođe do smanjenja potrošnje, a takva situacija na kraju vodi do smanjenja potrošnje, to će uticati i na naše proizvodne kompanije i na “Gasprom”, objasnio je Putin.\nUpozorio je da su “sve to stvari koje su u velikoj meri napravile naše kolege, uključujući i u Evropi”, ali da bi i po njih moglo da bude određenih posledica.\n“Sada se u Evropi cene u proseku kreću oko 1.000 – 1.100 dolara, a u azijsko-pacifičkom regionu oko 1.200 dolara za hiljadu kubnih metara gasa”, rekao je Novak tokom sastanka sa šefom ruske države.\n“U isto vreme primećujemo prilično veliki rast cena ostalih energenata. Konkretno, cene uglja porasle su tri do četiri puta u odnosu na prošlu godinu – do 160 do 200 dolara po toni u zavisnosti od marki. Cene električne energije su porasle pet do šest puta”, objasnio je potpredsednik vlade.


Srbija u Pokretu | NARODNA INICIJATIVA ZA NARODNOG POSLANIKA\nPokrećemo narodnu inicijativu za narodnog poslanika!\nTražimo 300 aktivista/kinja da nam kroz svoje angažovanje pomognu u ostvarenju našeg velikog, ali dostižnog cilja, koji će Srbiji doneti sistemsku promenu po meri svih njenih građana/ki. Početak je 30 000 potpisa za pokretanje rasprave u Parlamentu, sa ciljem da Srbija dobije bolji izborni sistem.\nŽelimo izborni sistem koji će nam dati parlament u kome:\nZa ostvarenje našeg cilja potrebno nam je 300 građana/ki Srbije koji su spremni da zajedno sa nama rade na pokretanju inicijative kojom bi Srbija dobila izborni sistem u kome poslanici ne bi bili odgovorni partijama, već svojim biračima.\nU obzir dolaze svi građani/ke dobre volje koji ne žele da sede kod kuće i da čekaju da se njihovi problemi reše sami od sebe, već se ne plaše da uzmu stvar u svoje ruke i sami stvore svoju budućnost.\nHRABROST da se uhvatite u koštac sa velikim, ali ostvarivim ciljem\nUPORNOST I ISTRAJNOST kojom ćete pobediti prepreke na putu ka cilju\nVIZIJA boje Srbije\nSMELOST da postanete neko ko sa nama stvara bolja sistemska rešenja\nVREME i kontinuirani dvomesečni angažman u kome ćete posvetiti 4-8 sati nedeljno radu sa nama\nJako tesne rokove\n… i neprocenjivo zadovoljstvo što ćete biti deo inicijative koja će svim građanima i građankama Srbije doneti poslanika koji zastupa njihove interese, a ne interese partije\nAngažman na koji vas ovim putem pozivamo je volonterski – ne možemo da vam ponudimo novac za vaš rad, ali vam zato nudimo ogromno zadovoljstvo što ćete biti deo velikog građanskog tima koji će se svim snagama boriti za bolju Srbiju.\nNacionalna koalicija za decentralizaciju, Srbija u pokretu i Medija i reform centar Niš sprovode niz aktivnosti koje se fokusiraju na promociju unapređenja osnovnih vrednosti kvalitetnog izbornog sistema: ravnomerna teritorijalna zastupljenost, personalizacija izbornog procesa i odgovornost izabranih predstavnika. Smatramo da je Srbiji potreban izborni sistem koji većina njenih građana i naroda želi. Više informacija o aktivnostima koje sprovodimo možete naći na sajtu stvarizbora.rs.\nFormular za prijavu možete popuniti OVDE\nObrazovanje za 5+ – održana obuka za roditelje i nastavnikeTribina “Biram koga biram” održana u Boru


Za prevrtanje kamiona s migrantima u HR kriv vozač iz Srbij\nTanjug 23. marta 2021. 07:14\nZAGREB – Tešku saobraćajnu nesreću u Hrvatskoj, u kojoj su poginula četvorica migranata, a desetorica teško povređena, izazvao je državljanin Srbije, vozač kamiona u kojem su bila 24 stranca, izjavila je portparolka brodsko-posavske Policijske uprave Kata Nujić.\nNa konferenciji za novinare, održanoj juče u Slavonskom Brodu nakon uviđaja, Nujić je rekla da se vozač kamiona sa srpskim registracijama nije držao strane kretanja i obeleženih traka i prevrnuo se na stranu kada je udario u zaštitnu ogradu, prenosi Hina.\nZbog izazivanja saobraćajne nesreće, policija će protiv vozača podneti krivičnu, a najavila je i nastavak kriminalističke istrage o okolnostima nezakonitog ulaska i boravka putnika iz kamiona na teritoriji Hrvatske.\nIstraga vozača i putnicika biće nastavljena kad to dopusti njihovo zdravstveno stanje.\nDirektor novogradiške bolnice Josip Kolodziej rekao je za Hinu da su se povređeni izjašnjavali kao sirijski državljani.


Vežbanje je lek: Značaj fizičke aktivnosti u prevenciji gojaznosti\nBy RedakcijaPosted on Apr 9, 2019 Apr 10, 2019\nMinistarstvo zdravlja i Privredna komora Srbije – Udruženje za prehrambenu industriju organizovali su u Laboratoriji za medicinu sporta i terapiju Medicinskog fakulteta treću po redu edukativnu radionicu za predstavnike medija u okviru nacionalne kampanje „Teži ravnoteži“, na temu značaja fizičke aktivnosti u preventivne i terapijske svrhe.\n„Vežbanje je lek i, kao i svaki medikament, ima svoju dozu, količinu, učestalost uzimanja, oblik i trajanje lečenja”, naglasila je prof. dr Sanja Mazić, šef Katedre za medicinu sporta Medicinskog fakulteta Univerziteta u Beogradu i dodala da je „gojaznost oboljenje savremenog čoveka i praktično ne postoji uzrast koji je pošteđen, a sastavni deo prevencije i lečenja ovog oboljenja je fizička aktivnost i vežbanje. Naučno je dokazano da se isto može koristiti u prevenciji i terapiji većine hroničnih nezaraznih bolesti, kao i u unapređenju mentalnih sposobnosti i poboljšanja pshičkog stanja. Da bi fizička aktivnost ostvarila svoje puno dejstvo, neophodno je da bude individualno dozirana i kontrolisana.”\nPrethodni članak: Coca-Cola kuhinjski set donosi osveženje u vašu kuhinju\nSledeći članak: 5 beauty proizvoda koje bi trebalo da imate u kancelariji


Tanjug 28. januara 2022. 12:40\nPODGORICA – Šef crnogorske diplomatije Đorđe Radulović izjavio je da zabrinjava tendencija premijera Zdravka Krivokapića da je za evidentan pad vlade kriv neko drugi, kao i da broj sukoba i svađa sa političkim partijama govori da je uvek potreban dežurni krivac, „neko drugi, ko radi protiv njega“.\nRadulović, kojeg je premjer vratio iz posete Severnoj Makedoniji zato što, kako je saopšteno, o tme nije bio obavešten, reagovao je povodom, kako je naveo, konstantne medijske kampanje Krivokapića protiv njega, koja je kulminirala sinoćnjin gostovanjem na TVCG.\nKrivokapić je u toku gostovanja, između ostalog, kazao i da je Radulović njegov najlošiji izbor, te da je „on trebalo da zastupa interese ove vlade, u okviru interesa ove države“\nRadulović u saopštenju dostavljenom medijima tvrdi da Krivokapić govori neistinu kada kaže da nije bio upoznat sa njegovim službenim putovanjem u SAD, na kojem su bili Abazović i on o čemu, kako kaže, postoji zvaničnan dokumentacija.\nIsto je, ističe, i sa posetom Skoplju, o čemu je, kako navodi, na portalu vlade bila postavljena platforma te posete nekolliko dana unapred.\nRadulović je potvrdio da je odbio pojedine naloge Kabineta za koje je, kaže, smatrao da bi imale loše i nesagledive posledice po Crnu Goru – poput upućivanja protestnih nota i demarša EU i UN zbog toga što premijer nije dobio pozivnice za Samite Zapadni Balkan/EU i za Generalnu skupštinu UN.\n„Verujem da su interesi Crne Gore iznad lične promocije bilo kog pojedinca, stoga ‘biti na ratnoj nozi’ sa EU i UN, koliko tada, toliko i sada, delovalo mi je veoma loše za našu zemlju i bez presedana“, jasan je Radulović.\nNegira da je od septembara radio sa Abazovićem na manjinskom vladi i kaže da nikada nije pripadao ešalonu „ključnih ministara” koji su, očigledno, imali legitimitet da pregovaraju o takvim stvarima, niti se, kaže, ikada sreo sa bilo kojim predstavnikom neke političke partije.\nNaveo je i da s obzirom na to da je zvanično ministar u aktuelnoj vladi do 4. februara, kada će se razmatrati izglasavanje nepoverenja u parlamentu, Radulović je naveo da se do tada više neće oglašavati povodom optužbi Krivokapića.


ŽIRI ODLUČIO: Svetlani Bojković „Velika povelja Brankovoga kola“\n30. 06. 2021. u 10:32\nNA završnoj sednici žirija Brankovoga kola (Nenad Grujičić, , Vesna Čipčić i Milan Pletel), jednoglasno je odlučeno da se „Velika povelja Brankovoga kola“ za 2021. godinu, za uzvišenu saradnju tokom proteklih decenija, dodeli Svetlani Bojković, uglednoj srpskoj dramskoj umetnici, filmskoj, pozorišnoj i televizijskoj glumici.\nOvo prestižno priznanje pored ostaloga, Brankovo kolo dodeljuje „za nadahnuti doprinos lepoti poezije, stvaralačku radost i ljubav prema pesnicima i ljudima na tragu božanskog dara Branka Radičevića“.\nU obrazloženju je navedeno da je kao višegodišnji saradnik i graditelj Brankovoga kola, neprekidno odana profesiji i poeziji, Bojkovićeva svoj nesvakidašnji talenat prinosila Stražilovu i Sremskim Karlovcima „kao žrtvenu lepotu čiste ljubavi“.\n- Svaki njen dolazak na Brankovo kolo oplemenjivao je ovaj jedinstveni kulturni prostor i uvek se osećalo puno srce obostrane sreće i uzrastanja. Publika je uživala u nastupima koji slave vrhunsku poeziju i pesnike, umetnost i kulturu, Branka Radičevića i srpski Parnas. - konstatovao je žiri uz napomenu da „Veliku povelju Brankovoga kola“ dodeljuju prvorazrednoj dramskoj umetnici koja je uzvisila srpsku kulturu do antologijskih i reprezentativnih razmera.\n„Velika povelja Brankovoga kola“ biće uručena na Svečanom otvaranju jubilarnog 50. Brankovog kola, desetog septembra, koje će trajati do dvadesetog u Sremskim Karlovcima, na Stražilovu i u Novom Sadu.\nNA IVICI BUDUĆNOSTI: Dvostruko, 54. i 55. izdanje Bitefa, održaće se u septembru u Beogradu\n30. 06. 2021. u 09:13\nZMAJEVU NAGRADU PODELILI ULJAREVIĆ I RADOJČIĆ: Matica srpska u Novom Sadu obeležila 195. rođendan, čija je proslava pomerena zbog pandemije\n29. 06. 2021. u 22:52\nOPERSKA DIVA NA TAŠMAJDANU: Nezaboravna Karmen prvi put u Beogradu\n29. 06. 2021. u 18:50\nSvetlana Bojković Velika povelja Brankovog kola Glumica Svetlana Bojković Brankovo kolo


Održana 21. sednica Gradske izborne komisije - Beogradski Portal\nOdržana 21. sednica Gradske izborne komisije\nGradska izborna komisija sinoć je na 21. sednici usvojila Rešenje o poništavanju glasanja na izborima za odbornike Skupštine Grada Beograda, održanim 3. aprila 2022. godine, na biračkom mestu broj 31 (OŠ „Filip Višnjić”) u gradskoj opštini Palilula.\nUsvojeno je i Rešenje o poništavanju glasanja na biračkom mestu broj 39 (MZ „Terazije”) u gradskoj opštini Stari grad, kao i Rešenje o poništavanju glasanja na biračkom mestu broj 106 (Dom kulture Velika Moštanica – Velika sala) u gradskoj opštini Čukarica.\nNa večerašnjoj sednici usvojeno je i rešenje kojim se konstatuje da se rezultati glasanja na izborima za odbornike Skupštine Grada Beograda, održanim 3. aprila 2022. godine, ne mogu utvrditi na biračkom mestu broj 49 (OŠ „Ivan Milutinović”) u gradskoj opštini Palilula.\nDoneto je i Rešenje o usvajanju zahteva proglašenih opozicionih izbornih lista pod nazivom Vladeta Janković – Ujedinjeni za pobedu Beograda i pod nazivom Duško Vujošević – Boris Tadić – Ajmo ljudi za kontrolu zapisnika o radu biračkog odbora na sprovođenju glasanja za izbor odbornika Skupštine Grada Beograda po uzorku. Uvidom u Izveštaj o preliminarnim rezultatima izbora, proglašene opozicione liste osvojile su više od dva odsto glasova. Za sprovođenje tog rešenja Gradska izborna komisije je donela Odluku o obrazovanju komisije za kontrolu zapisnika o radu biračkog odbora na sprovođenju glasanja.


Čajetina, Paraćin i Šabac iznose žalbe Savetu Evrope – Zlatibor.News\nReading: Čajetina, Paraćin i Šabac iznose žalbe Savetu Evrope\nZlatibor.News > Blog > Republika > Čajetina, Paraćin i Šabac iznose žalbe Savetu Evrope\nUpdated 2018/05/31 at 11:10 AM\nOpština Paraćin uputila je pismo Savetu Evrope u kojima je izložila probleme sa kojima se svakodnevno suočava, a odnose se na ometanje rada skupštinskih zasedanja, fizičke upade poverenika SNS-a tokom sednica, targetiranje i ucenjivanje pojedinaca koji rade u državnim službama, privrednika, građana i javnih funkcionera, s ciljem da napuste skupštinsku većinu, ili da se kao pripadnici druge političke opcije van lokalnog parlamenta priključe Srpskoj naprednoj stranci. Ova tema uvrštena je na dnevni red sednice Komiteta za monitoring Kongeresa lokalnih i regionalnih vlasti Evrope 28. juna, na kojoj će predsednik opštine Paraćin Saša Paunović izložiti probleme članovima ovog tela. Ukoliko Komitet za monitoring to odobri, sledeći korak je dolazak misije u Srbiju, kako bi ustanovila stanje na terenu i izvela zaključke o eventualnom kršenju ljudskih prava, principa slobode i demokratije, na čije se poštovanje Srbija obavezala međunarodnim sporazumima, ali i sopstvenim zakonodavstvom.\nOvoj inicijativi su se pridružile i lokalne samouprave u Čajetini i Šapcu, koje traže da Kongres lokalnih i regionalnih vlasti Saveta Evrope, u okviru svojih nadležnosti organizuje misiju za utvrđivanje činjenica o stanju lokalne demokratije u Srbiji.\nO problemima sa kojima se ove lokalne samouprave suočavaju govorili su Milan Stamatović, Saša Paunović i Nebojša Zelenović.\nKako je istakao Saša Paunović, predsednik opštine Paraćin razlog sastanka je nejednak tretman lokalnih samouprava u Srbiji. On je naveo primer opštine Paraćin koji trpi organizovanu kampanju od strane određenih delova Srpske napredne stranke (SNS), koja se može definisati kao sinhronizovan proces dirigovan iz jednog centra sa jasnim predumišljajem. Sve se to može dokazati kroz 300 medijskih objava u poslednjih nekoliko meseci, čija se neistinita sadržina odnosi na rad javnih službi, odbornike u SO Paraćin, javne funkcionere i privrednike koji sarađuju sa Opštinom Paraćin.\n“Cilj je pritisak na institucije, odbornike, targetiranje ljudi, pretnje i konačno da se ljudi kriminalizuju i predstave kao nasilnici kako bi se opravdalo svako nasilje koje će se učiniti prema njima. Ono što se dogodilo u Paraćinu i što je iniciralo naše pismo Savetu Evrope je fizičko nasilje, pokušaj upada u Skupštinu opštine i pokušaj da se sednica prekine od strane aktivista i rukovodioca Povereništva SNS-a u Paraćinu. Cilj je bio da se opstrukcijom rada Skupštine stvore tehnički uslovi za njeno raspuštanje i organizovanje vanrednih lokalnih izbora. Zato smo odlučili da uputimo pismo Savetu Evrope, i to Kongresu lokalnih i regionalnih vlasti, telu koje se bavi ljudskim pravima i slobodama, lokalnom demokratijom i vladavinom prava. Našoj inicijativi pridružili su se opština Čajetina i Grad Šabac. U Istanbulu će 28. juna biti održana sednica Komiteta za monitoring Kongresa lokalnih i regionalnih vlasti Saveta Evrope i naša inicijativa je na dnevnom redu, rekao je Paunović, i kao sledeći korak naveo dolazak misije u Srbiju čiji je zadatak da utvrdi činjenično stanje na terenu.\nStamatović je istakao da je glavni razlog prihvatanja inicijative činjenica da aktuelna republička vlast političke neistomišljenike satanizuju i direktno ugrožava njihovu bezbednost.\n“Najviši funkcioneri Srpske napredne stranke (SNS) proglašavaju me, bez ikakvih dokaza, vođom kriminalnog klana na Zlatiboru, dilerom droge, špijunom, organizatorom atentata i slično. Šta to znači? Da li je to poziv na linč, ne na političku diskriminaciju, nego na ono što se nažalost dogodilo Oliveru Ivanoviću. Zato pitamo ko će sledeći biti od opozicionih čelnika lokalnih samouprava koji ne podležu pritiscima i ponudama SNS-a, već radimo u opštem interesu i štitimo lokalnu demokratiju i slobodu. Očigledno je da SNS želi da vrati jednopartijski sistem a mi smo im problem jer ne dozvoljavamo da se ugasi nada demokratije i da ovu državu učinimo boljom i sigurnijom. Brojni su i brutalni pritisci republičkih organa vlasti, inspekcija, institucija… Zbog medijske blokade ne možemo da iznesemo ove činjenice u javnost. Ovoj inicijativi dodajemo još jedan zahtev, a to je pravo na rad. Ne dozvoljavaju nam realizaciju najveće investicije u Srbiji – izgradnju gondole, opstruišu dobijanje građevinske dozvole i prave štetu i lokalnom i republičkom budžetu, rekao je Stamatović i pozvao medije na skup koji će povodom dana Opštine Čajetina 30. juna biti organizovan ispred zgrade Vlade Republike Srbije, gde će zatražiti građevinsku dozvolu.\nGradonačelnik Šapca Nebojša Zelenović pridružio se ocenama stanja lokalne demokratije predsednika opština Paraćin i Čajetina Saše Paunovića i Milana Stamatovića\n“U Gradu Šapcu smo apsolutno nezadovoljni načinom na koji se novac deli lokalnim samoupravama i to znaju predstavnici Saveta Evrope jer smo ih mi ranije o tome obaveštavali. Gradu Šapcu je od 2012. godine umanjen transfer za jedan milion evra. Svake godine Grad Šabac samo na umanjenom transferu izgubi jedan milion evra. U isto vreme lokalne samouprave u komšiluku, koje su promenile stranu i čiji su lideri ušli u Srpsku naprednu stranku (SNS), dobijaju duplo veće iznose na ime transfera iz budžeta Republike Srbije. To nije ničiji lični novac već novac građana Srbije. Grad Šabac je oštećen i time što svake godine u republički budžet uplati više od 500 hiljada evra na ime deset odsto svih zarada koje se isplate na teritoriji grada Šapca. To je sve ukupno skoro devet miliona evra. Kada se na to doda ono što je zarobljeno od imovine grada Šapca u Ministarstvu građevine, a to je jedan milion evra za bazen i dva i po miliona evra imovine Zorka Holdinga, dolazimo do zaključka da u budžetu grada Šapca nedostaje 12 miliona evra. To bi završilo u infrastrukturi, putevima, vodovodu, kanalizaciji i sveukupnom razvoju grada. Mi taj novac nemamo ali i pored svih opstrukcija i pritisaka, Grad Šabac se sprema za novi investicioni ciklus. Kada se sabere sav novac koji je država uzela od lokalnih samouprava, dolazi se do skoro dve milijarde dinara koje su trebale da budu uložene u lokalnu infrastrukturu. A nisu, nego su uložene u aparaturu SNS-a koja treba da donosi nove glasove. Protiv toga se mi bormo i zahtevam da se taj novac vrati budžetima lokalnim samouprava, poručio je gradonačelnik Šapca Nebojša Zelenović.\nOn je takođe istakao da ono što se očekuje i što će biti izneto pred Savet Evrope je želja za normalnošću, da se ljudi u Srbiji osećaju dobro, a to je u trenutnim okolnostima nemoguće i zato će navedeni problemi biti izloženi Savetu Evrope na konferenciji u Istanbulu.\nTAGGED: cajetina, Kongres lokalnih i regionalnih vlasti Saveta Evrope, lokalna demokratija, opozicija, paracin, šabac, savet evrope, srbija\nPrevious Article Prva krivorečka kosidba u subotu\nNext Article Malinari protestvuju u subotu


Zaposleni u turizmu i ugostiteljstvu da se prijave za besplatnu medicinsku zaštitnu opremu – Mladi Nikšića\nMinistarstvo ekonomskog razvoja Crne Gore pozvalo je sve zainteresovane privredne subjekte u turizmu i ugostiteljstvu da se prijave za dobijanje besplatne medicinske zaštitne opreme, koja obuhvata zaštitne maske PP2 i PP3, vizire, zaštitne naočare i gumene kecelje, koje su naročito korisne zaposlenima u kuhinjskom dijelu ugostiteljskih objekata.\n-Svi koji to žele se mogu prijaviti putem e-mail prijave@mek.gov.me, uz napomenu koja vrsta i količina zaštitne opreme im je potrebna. Nakon prijave će u najkraćem roku biti obaviješteni o načinu preuzimanja opreme – kazali su u saopštenju.\nU skladu sa trenutnom epidemiološkom situacijom, cijeneći i prepoznajući značaj sinergijskog djelovanja u poboljšanju situacije izazvane pandemijom koronavirusa, i poboljšanju kompletne zdravstvene situacije, Ministarstvo ekonomskog razvoja uputilo je i apel svim građanima da iskoriste pristigle količine Sinofarm i Astra Zeneka vakcina i vakcinišu se.\n-Imunizacija je jedini način da doprinesemo zdravstvenoj zaštiti i zaposlenih i gostiju, a samim tim i bržem oporavku ugostiteljsko-turističke privrede i da se osigura uspješna turistička sezona koja je od velikog značaja za ekonomski oporavak Crne Gore – zaključili su u saopštenju.\nDržavni organi da zaštite domaće tržište od monopola\n“Lavovi” iz četvrtog šešira čekaju rivale na Evropskom prvenstvu seniori


SOinfo.org – Sombor 24/7 - Vest - Pokrajinska podrška za zapošljavanje i ravnopravnost polova\nPokrajinska podrška za zapošljavanje i ravnopravnost polova\nPokrajinski sekretarijat za privredu, zapošljavanje i ravnopravnost polova dodelio je subvencije za zapošljavanje i sredstva po konkursu za finansiranje projekata u oblasti ravnopravnosti polova sa ciljem unapređenja saradnje civilnog i javnog sektora.\nNa Konkursu za dodelu bespovratnih sredstava neprofitnim organizacijama i udruženjima za finansiranje projekata u oblasti ravnopravnosti polova sa ciljem unapređenja saradnje civilnog i javnog sektora, koji je raspisao Pokrajinski sekretarijat za privredu, zapošljavanje i ravnopravnost polova sredstva su dodeljena trima organizacijama sa teritorije Grada Sombora. Dobrovoljnom vatrogasnom društvu iz Stanišića dodeljeno je 80 hiljada dinara za projekat „Računajte na nas”, dok je bezdanskom Udruženju građana Iskorak za projekat „Proizvodi i umreži se” odobreno 130.000 dinara. Projekat „Žene ženama” Udruženja starih umetničkih zanata i domaće radinosti Vojvodine iz Sombora dobio je 140 hiljada dinara.\nPokrajinski sekretarijat za privredu zapošljavanje i ravnopravnost polova subvencioniše i zapošljavanje nezaposlenih lica, a prema objavljenim rezultatima javnog poziva na teritoriji Zapadnobačkog okruga podsticaji su dodeljeni za zapošljavanje 26 lica. Odluka o dodeli sredstav doneta je na osnovu preporuka direktora filijala Nacionalne službe za zapošljavanje i direktora Pokrajinske službe za zapošljavanje.\nNajviše sredstava u Gradu Somboru dobili su Žika FBT Salon, 390.000 dinara za zapošljavanje tri lica i Donna Piu iz Kljajićeva za zapošljavanje dve osobe 260.000 dinara. Cvećara Evergreen i Mir B&S dobili su po 150.000 za zapošljavanje za zapošljavanje po jedne osobe, dok je iznos od 130 hiljada dinara dodeljen SZKR Vasilisa, Banija-prevozu, SZR Sodara Reza, Info Centru i Feniks Eco Trade d.o.o. iz Stanišića. Autonomna Pokrajina Vojvodina će ovim putem subvencionisati zapošljavanje 228 nezaposlenih osoba u vrednosti od 30.060.000 dinara.\ntriletrip @ Pon, 21.07.2014. 01:52\nautonomna pokrajina vojvodina bezdan društvo kljajićevo nezaposleni pokrajinski sekretarijat za privredu, zapošljavanje i ravnopravnost polova privreda ravnopravnost polova sombor stanišić subvencije zapošljavanje


Uprava policije: U Crnoj Gori ove godine u saobraćaju stradalo 45 osoba | Standard\nUprava policije: U Crnoj Gori ove godine u saobraćaju stradalo 45 osoba\nSvjetski dan sjećanja na žrtve saobraćajnih nezgoda posvećen je sjećanju društva u cjelini na sve poginule i povrijeđene u saobraćaju širom svijeta i izražavanju saosjećanja sa porodicama žrtava, saopšteno je iz Uprave policije.\nKako podsjećaju, Ujedinjene nacije su 2005. godine usvojile Rezoluciju kojom pozivaju na obilježavanje ovog dana u trećoj nedjelji novembra, te stoga korste priliku da i danas podsjete na ovaj važan dan.\n“Svakog dana u svijetu, od posledica saobraćajnih nezgoda, umire više od 3.500 učesnika u saobraćaju, a više od 50.000 ih bude povrijeđeno. Od ukupnog broja smrtno stradalih lica, 48 odsto je starosti između 15 i 44 godine. Gotovo polovina smrtno stradalih pripada rizičnim, odnosno ranjivim grupama učesnika u saobraćaju, a to su motociklisti, pješaci, djeca, starije osobe i biciklisti”, navode iz UP.\nIstiču da u posljednjih deset godina, u saobraćajnim nezgodama u Crnoj Gori, prosječno godišnje pogine više od 50 osoba, dok više od 6.500 lica bude povrijeđeno.\nSamo za 10 mjeseci 2021. godine u Crnoj Gori u saobraćaju su, kako navode, smrtno stradale 45 osobe.\n“Nepropisna i neprilagođena brzina kretanja vozila u saobraćaju, i dalje je jedan od najčešćih uzroka saobraćajnih nezgoda. Istraživanja i analize saobraćajnih nezgoda pokazuju, da je kod 1/3 svih saobraćajnih nezgoda i kod više od 50 odsto nezgoda sa smrtnih ishodom, neprilagođena i velika brzina, glavni uzrok nastanka saobraćajne nezgode ( OECD/ ECMIT, 2006 ). Cilj ovog podsećanja je i da se još jednom skrene pažnja javnosti i svim učesnicima u saobraćaju na posljedice saobraćajnih nezgoda i traume koje izazivaju iste, kako kod povrijeđenih osoba, njihovih porodica, kao i porodica čiji su najbliži stradali u istima, odnosno društvu u cjelini”, kazali su iz Uprave policije.\nPored navedenog, dodaju, stalni zadatak Uprave policije je, da u okviru svojih nadležnosti, dalje unapređenje stanja u ovoj oblasti, sa posebnim akcentom na poštivanje brzine od strane vozača, u užim gradskim jezgrima.\n“Koristimo priliku da još jednom apelujemo na sve učesnike u saobraćaju, da svojim odgovornim ponašanjem, prevenstveno poštujući saobraćajne propise, doprinesu svojoj, bezbjednosti svojih saputnika i ostalih učesnika u saobraćaju. Službenici Uprave policije, će i kao i do sada, prvenstveno proaktivnim djelovanjem, ali i represivnih mjera i aktivnosti, u skladu sa zakonom i ovlašćenjima, nastojati da kroz partnerski odnos sa građanima, NVO, drugim organizacijama i instirucijama, utiču na podizanje svijesti o opasnostima i rizicima neodgovornog ponašanja u saobraćaju i na taj način, zajednički doprinesemo samnjenju broja saobraćajnih nezgoda sa najtežim posljedicama”, zaključuju iz Uprave policije.


Rata uglavnom ne prelazi polovinu plate – Bankar.me\nRata uglavnom ne prelazi polovinu plate\nNovember 6, 2020 BANKE, Članci, CRNA GORA, CRNA GORA, SVE VIJESTI Leave a comment\nRata za najveći broj kredita koje su banke dale građanima ne prelazi polovinu njihove zarade, kazali su Pobjedi iz Centralne banke.\nIz vrhovne monetarne institucije, međutim, objašnjavaju da zakonom, odnosno odlukom nije definisan gornji limit zaduženosti zarade klijenata fizičkih lica.\n– Regulatornim okvirom nije definisan limit zaduženosti do 50 odsto zarade. Navedene limite su u obavezi da definišu komercijalne banke u skladu sa visinom zarade i bonitetom klijenata. Banke na osnovu procjene rizika i finansijskog stanja klijenata odobravaju plasmane i određuju nivo zaduženja – objasnili su iz CBCG odgovarajući na pitanje da li je tačno da gornji limit ne postoji i da klijent može biti zadužen i preko polovine zarade.\nIz ove institucije su objasnili da odluka o visini opterećenja zarade nije isključivo na bankama.\n– S obzirom da klijenti takođe odlučuju do kojeg nivoa njihova zarada može biti opterećena, što se definiše ugovorom o kreditu, kao aktu koje potpisuju banke i klijenti na dobrovoljnoj osnovi – pojašnjavaju iz ove institucije.\nPosljednji podaci Centralne banke pokazuju da su zaključno sa krajem avgusta tekuće godine banke odobrile ukupno 3,3 milijarde eura kredita, što je rast od 1,7 odsto na mjesečnom nivou. U odnosu na isti period prošle godine odobreno je 6,7 odsto više kredita.\nI iz banaka su našoj redakciji kazali da ne odobravaju zaduženje koje prelazi polovinu zarade klijenta.\n– Crnogorska komercijalna banka je svojim internim dokumentima definisala da, prilikom odobravanja kredita građanima, njihova kreditna izloženost ne može preći 50 odsto zarade – kazali su iz ove banke.\nU ovom dijelu CKB, kako su kazali, ne odobrava izuzetke.\n– Tako da u našem portfoliju nemamo rizik od takvih plasmana – objasnili su iz CKB.\nI iz Prve banke su istakli da ne odobravaju klijentima zaduženje za kredit veće od 50 odsto njihove zarade.\nKoliko je bitno da klijenti budu zaduženi do nivoa da mogu da servisiraju obaveze, pokazuje i podatak da je u posljednje vrijeme počeo da raste nivo loših kredita, uglavnom kao posljedica pandemije kovida-19.\nKako je Pobjeda nedavno pisala, za pola tekuće godine loši krediti u Crnoj Gori su porasli sa 4,72 na 5,11 odsto. Podaci pokazuju da rast bilježe i druge zemlje na Zapadnom Balkanu i širom svijeta.\nBrana za povećanje loših kredita, kako kažu u CBCG ali i Udruženju banaka, su i tri moratorijuma – dva ranije od po 90 dana i treći koji je regulator odobrio prethodne sedmice na šest mjeseci za one koji su ostali bez posla zbog pandemije ili su im zarade smanjene.\nGeneralni sekretar Udruženja banaka mr Bratislav Pejaković nedavno je našoj redakciji kazao da moratorijumi i mogućnost restrukturiranja kredita uz značajan grejs period, gdje se ne otplaćuju niti glavnica niti kamata, mogu da zamaskiraju kvalitet portfolija.\n– Ali poznavanjem klijenata i poštovanjem standarda bankarskih, nadamo se da će se nivo loših kredita svesti na održivi nivo. Moramo u bankarstvu da vodimo računa da ne smijemo da ugrozimo kapitalne rezerve banaka. Evropska mreža za istraživanje ekonomskih i fiskalnih politika (EconPol) saopštila je da bi trebalo samo petina zajmova da se ne otplaćuje u bankama EU za brisanje njihovih rezervi – kazao je ranije Pejaković.\nPOJMOVIkrediti banaka krediti građanima rata kredita\nPrevious Naslovne strane dnevnih novina za 6. novembar\nSljedeći Stefan Savić i Tomislav Čelebić grade malu HE


Još 3 kule "niču" u Beogradu - GRENEF\nPored kule u okviru „Beograda na vodi“ tu su i kule u okviru projekta „Skajlajn“, Ušće 2 i „Vest 65“.\nKako prenosi Blic, neka gradilišta su već otvorena, kao što je „Skajlajn“ kod bivse zgrade MUP-a u Ulici kneza Miloša ili drugog na Ušću (Ušće 2), dok se u okviru „Beograda na vodi“ najavljuje 168 metara visoka građevina. Ovim kulama će se, po revidiranom urbanističkom projektu koji se trenutno nalazi na javnom uvidu u Gradskoj upravi, pridružiti i kula u novobeogradskom Bloku 65, u okviru druge faze projekta „Vest 65“.\nTaj objekat bi trebalo da ima 40 spratova i 150 metara visine, dok je ranije planirano da ima 33 sprata i 140 metara. Pre nekoliko nedelja počela je i izgradnja poslovnog objekta „Kula Ušće 2“ čiji kamen temeljac je položen krajem februara ove godine. Projekat sprovodi domaći investitor „MPC Propertis“, vredan je skoro 65 miliona evra, a predviđa podizanje kule od 22 sprata, visoke 103,9 metara.\nZavršetak radova na izgradnji nove kule na Ušću, koja je osmišljena kao bliznakinja već postojećeg objekta na toj lokaciji, predviđen je u 2020. godine. Kada je u pitanju staro jezgro grada, na jesen je počela gradnja „Skajlajna“, modernog stambeno-poslovnog prostora sa tri kule – centralnom visokom skoro 130 metara i dve manje od 64 i 77 metara. U pitanju je investicija izraelske kompanije „AFI Jurop“, koja će se prostirati na preko 100.000 kvadrata. Uskoro bi u visinu trebalo da krene i kula „Beograd“ u okviru projekta „Beograd na vodi“, koja je, prenosi Blic, u nekoliko navrata menjala oblik i visinu, pa je sa prvobitno zamišljenih 220, „spala“ na 168 metara, što je čini najvećom među navedenim gradskim neboderima.\nIz Blica podsećaju da se o kulama razmišljalo i pre aktuelnih projekata, a da je „samo na papiru“ ostalo nekoliko kula poput one u Luci Beograd, za koju je investitor najavljivao da će biti visoka 250 metara, „Delta toranj“ na Novom Beogradu (144 m), „Delta šoping mol“ na Autokomandi (102 m), kao i kule na mestu hotela „Jugoslavija“ (137 m).


Putinov "krvavi eliksir" od jelenskih rogova, najtraženiji i najskupoceniji lek na svetu! | Vestinet.rs\nPočetna ŽIVOT\tPutinov „krvavi eliksir“ od jelenskih rogova, najtraženiji i najskupoceniji lek na svetu!\nPutinov „krvavi eliksir“ od jelenskih rogova, najtraženiji i najskupoceniji lek na svetu!\nTokom mnogih vekova „krvavi eliksir“ od jelenskih rogova je bio jedan od najtraženijih i najskupocenijih lekova na svetu.\nDrevni Kinezi su tvrdili da ovaj balzam daruje životnu snagu, vraća mladost i povećava mušku potenciju.\nVeruje se da čak i predsednik Rusije Vladimir Putin koristi ozdravljujuće dejstvo ovog prirodnog leka.


Sajber hronika, 02.08.2011, 11:02 AM\nOsamnaestogodišnji mladić koji je uhapšen prošle srede u svom domu na Šetlandskim ostrvima i kojeg je policija identifikovala kao glasnogovornika hakerskih grupa Anonimni i LulzSec, pojavio se pred londonskim sudom na prvom saslušanju koje je održano u ponedeljak.\nDžejka Dejvisa je britanska policija identifikovala kao osobu koja stoji iza nadimka “Topiary”. Topiary je poznat kao glasnogovornik hakerskih grupa koji se više puta oglašavao u medijima i koji je u ime obe hakerske zajednice vodio njihov Twitter profil preko kojeg su pratioci profila mogli da prate izvođenje čestih DDoS napada i krađe podataka za koje su odgovornost preuzimale ove dve grupe. Prilikom hapšenja u njegovom domu je pronađena mreža od 16 računara koji su, prema tvrdnjama tužilaštva, korišćeni u napadima. Takođe, podaci koji su pronađeni na zaplenjenim kompjuterima uključuju i 750000 ukradenih lozinki korisnika.\nDejvis je posle prvog saslušanja tokom kojeg je odgovarao samo na pitanja o identitetu, optužen za zaveru i udruživanje sa ostalim učesnicima organizovanog DDoS napadu na veb sajt Agencije za organizovani kriminal, britansku instituciju koja je pandan američkom FBI. Napad je izveden 20. juna kada je sajt agencije bio van funkcije tokom nekoliko sati a odgovornost za napad preuzeo je LulzSec.\nPored toga, na teret mu se stavljaju i optužbe za nedozvoljeni pristup kompjuterskim sistemima, podsticanje napada i zaveru.\nDejvis koji se pojavio pred sudom noseći tamne sunčane naočare i džins, privremeno je pušten na slobodu do 30. avgusta, uz obavezu nošenja narukvice za nadzor i zabranu korišćenja interneta.\nSedamnaestogodišnji mladić koji je priveden radi ispitivanja istog dana kada i Dejvis, prema pisanju Dejli Mejla, je njegov rođeni brat, koji je oslobođen optužbi. Iz policije nije stigla potvrda identiteta drugog mladića.\nBilo je mnogo kontraverzi oko hapšenja Dejvisa koje je u javnosti dočekano sa zaprepašćenjem zbog činjenice da su udaljena britanska ostrva bila centar hakerskih napada i sedište jednog od najistaknutijih članova dve ozloglašene hakerske grupe. Zbog toga su se pojavile špekulacije da je policija uhapsila pogrešnog čoveka te da je pravi Topiary iz Švedske. Međutim, portparol policije je rekao medijima da je Dejvis ipak Topiary za kojim je policija tragala i da policija raspolaže jakim dokazima koji povezuju Dejvisa sa identitetom Topiary ali i sa hakerskim napadima koji se Dejvisu stavljaju na teret. Njegov Twitter nalog neaktivan je od 22. jula, a sve objave su obrisane osim jedne: “Ne možete uhapsiti ideju.”\nUkoliko tužilaštvo dokaže da je Dejvis osoba koja se predstavljala kao Topiary, bio bi to veliki uspeh za međunarodnu istragu koja ima za cilj da se članovi grupe privedu pravdi zbog serije krminalnih dela koje su počinili izvodeći visokoprofilne hakerske napade uključujući i onaj na HBGary, Sony, CIA, britansku Agenciju za organizovani kriminal i druge. Procureli IRC chat logovi sa zatvorenog kanala koji su koristile vođe ovih grupa ukazuju da je Topiary bio glavni igrač u napadu na HBGary Federal i izvršnog direktora kompanije Erona Bara. Iako ovi chat logovi pokazuju da je Topiary želeo za sebe ulogu posmatrača pre nego vođe grupe, logovi pokazuju i to da je Topiary upravljao napadom na kompaniju HBGary i da je odgovoran za objavljivanje email prepiske odgovornih u kompaniji.\nBritanska policija je uhapsila još nekoliko osoba pod sumnjom da su članovi hakerskih grupa Anonimni i LulzSec odgovornih za višemesečnu kampanju hakerskih napada na veb sajtove internacionalnih kompanija i institucija. U junu je uhapšen i devetnaestogodišnji Rajan Kliri iz Eseksa, za kojeg vlasti veruju da je bio visoko rangiran član grupe, odmah posle Topiary-ja. On je, prema navodima optužnice, upravljao bot mrežom koja je korišćena za izvođenje DDoS napada na veb sajtove raznih organizacija, uključujući i onaj koji pripada već spomenutoj Agenciji za organizovani kriminal.


Među novim podoficirima i petnaest dama | Pančevac\nMeđu novim podoficirima i petnaest dama\n24.10.2016 22:56·0 komentaraPregleda: 122\nMeđu 154 polaznika podoficirskog kursa koji su prošle nedelje unapređeni u vodnike na svečanosti u kasarni „Stevica Jovanović” bilo je i 15 dama.\nOne su zajedno sa svojim kolegama uspešno završile nimalo jednostavnu šestomesečnu obuku i liderski kurs, tokom kojih je od njih zahtevano da budu vođe i strogi i zahtevni instruktori vojnicima. Predavači na kursu od njih su tražili i da budu primer svojom požrtvovanošću, disciplinom, ličnim integritetom i odanošću Vojsci Srbije.\nInače, podoficiri naše vojske obučavaju se u kasarni „Stevica Jovanović” od 2010. godine. Polaznici kursa biraju se od najboljih vojnika u jedinicama, a kada završe obuku, svečano se unapređuju u čin vodnika.


Usvojen budžet Nove Varoši i mjere za podsticaj nataliteta\nNaslovnica NAJNOVIJE Privreda Usvojen budžet Nove Varoši i mjere za podsticaj nataliteta\nNova Varoš – Odbornici Skupštine opštine Nova Varoš, sjednicom održanom dva dana uoči praznika, okončali su parlamentarni rad za 2011. godinu.\nNa ovom zasjedanju, na prijedlog Ujedinjenih regiona Srbije, Demokratske stranke i Socijalističke partije Srbije (koje čine okosnicu vladajuće većine u gradu na padinama Zlatara), donijeta je odluka da će ubuduće nezaposlene porodilje i samohrane majke iz gradskog budžeta dobijati pomoć od po 10.000 dinara.\nOdluka je dobila podršku i odbornika opozicije (SRS i DSS), a za ovu namjenu iz opštinske „kase“ biće opredijeljeno oko četiri miliona dinara. Na novčanu pomoć porodilje bez stalnog zaposlenja moći će da računaju dok novorođenčad ne napune godinu dana, a nezaposlene samohrane majke dok im djeca ne steknu status punoljetne osobe.\nU 2011. rođeno je svega 86 beba. Ovaj podatak, kao i zabrinjavajuća statistika o odlivu stanovništva, već odavno „zvone za uzbunu“ i posljednji je čas za donošenje mjera protiv bijele kuge. Ovom mjerom želimo da nezaposlenim porodiljama i samohranim majkama omogućimo bar približne uslove za odgoj potomstva kao što ima ova kategorija žena koja je u radnom odnosu, istakao je Zoran Mlađenović, odbornik URS.\nPredsjednik opštine Slaviša Purić obećao je da će i u budžetu za 2012. biti izvojena značajna sredstva za podsticaj nataliteta, kao i za brojna druga socijalna davanja, a naši sugrađani stariji od 65 godina i ubuduće će, zahvaljujući pomoći opštine, moći da računaju na besplatan autobuski prevoz. Na ovom skupštinskom zasedanju, odbornici su usvojili budžet za ovu godinu, koji će iznositi 512 miliona dinara, što je za oko 70 više od prošlogodišnjeg. Najviše sredstava, oko 132,6 miliona dinara biće opredijeljeno za finansiranje rada Direkcije za izgradnju, a pored razvojnog, budžet će imati i naglašeni socijalni karakter.Inače, odluci o usvajanju budžeta predhodilo je donošenje odluke o visini komunalnih taksi, koje će biti umanjene za čak 75 posto u odnosu na lane. Na sjednici SO odlučeno je i da se Tehničkoj školi dodeli devet miliona dinara za izgradnju radionice, kao i da se budžet za podsticaj poljoprivrede sa tri uveća na pet miliona dinara. Radikali su zatražili i da se Sportskom savezu naloži da lokalnom parlamentu dostavi izveštaj o utrošenim budžetskim sredstvima u 2011.godinu, što je i prihvaćeno, uz dopunu da će ovu vrstu dokumentacije Skupštini morati da dostave i ostala udruženja građana i nevladine organizacije, koje će tokom ove godine iz opštinske kase dobijati novčanu pomoć u ukupnom iznosu od oko 14 miliona dinara. Nastavak sednice održaće se tokom ovog meseca, a na dnevnom redu naći će se predlog za promenu sastava pojedinih školskih odbora, budućeg statusa Veterinarske ambulante u našem gradu, a raspravljaće se, kako je planirano i o Strategiji socio-ekonomskog razvoja Zlatiborskog okruga u naredne četiri godine.